شوێنێكی ئهنگلیزی باشم ئه‌وێت بۆ كاری هۆست (په‌ڕه 1) - كڕین و فرۆشتن - مەکۆکانی وێبچن\nشوێنێكی ئهنگلیزی باشم ئه‌وێت بۆ كاری هۆست\nمەکۆکانی وێبچن » كڕین و فرۆشتن » شوێنێكی ئهنگلیزی باشم ئه‌وێت بۆ كاری هۆست\nبابه‌ت: شوێنێكی ئهنگلیزی باشم ئه‌وێت بۆ كاری هۆست\nسڵاو هاوڕێیان شوێنێكی باشم ئه‌وێت كه خزمه‌ت گوزارییه‌كانیان به كه‌ڵك بێت\nهۆسته‌كه‌ی من قه‌باره‌ی باندویدث ی 40 گێگایه له ئێستادا چ شوێنێك شاره‌زان پێم بڵێن سوپاستان ئه‌كه‌م\nوه‌ڵام: شوێنێكی ئهنگلیزی باشم ئه‌وێت بۆ كاری هۆست\nئێره شوێنێكی چۆنه !؟\nباندویدثیان بێ سنوره ئایا تا چه‌ند راستن!؟\nشتێک بە ناوی Bandwidth یان Space ی بێ سنوور بوونی نییە. ئەوە تەنیا وشەیەکی بازاڕییە.\nئێ منیش ئه‌وه‌یان ئه‌زانم، به‌ڵام بۆ ئه‌وه‌ی بگونجێم له‌گه‌ڵ شوێنێكی باش پێویستم به ڕێنمایه‌كانتانه گه‌ر بتوانن هاوكار بن، سوپاستان ئه‌كه‌م\nباند ویدث ی ئێستام نزیكی 40 گێگا به‌ره‌و سه‌ره‌وه‌یه چ شوێنێك ئه‌م باره هه‌ڵ ئه‌گرێت،.؟\n٤٠ گیگابایت یان زۆرتر گرینگ نیە، ئەوەی کە گرینگە ئەوەیە ماڵپەڕەکەت چی لە خۆ دەگرێت، بۆ نموونە لە سەر Shared Hosting ی ئاسایی ناتوانیت ماڵپەڕێک بەڕێوەببەیت کە فایلی گەورەی وەک فیلم، پرۆگرام و هتد لە خۆ بگرێت، لە ئەو کاتەدا باشتر وایە ڕاژەکار/سێرڤەرێکی تایبەت بۆ خۆت بە کرێ بگریت.\nئەگەر ماڵپەڕەکەت ماڵپەڕێکی ئاساییە و بە شێوەیەکی "عادلانە" کار دەکات، هەر کام لە ئەو هۆستانە هەڵبژێریت کە لە بەستەرەکە دامناوە، کارت جێبەجێ دەبێت.\nمن ئەوەم بەکار هێناوە زۆر زۆر باش بوو.\nمن هه‌نێك گرفتم هه‌یه، ئه‌وه‌ی من به‌ڕێوه‌ی ده‌به‌م یانه‌ی كوردلووك ه ئایا ئه‌مه قورسایی ئه‌كه‌وێته سه‌ر.؟\nهه‌روه‌ها گرفتێك له گرفته‌كان ئه‌وه‌یه من ناتوانم پێداچوونه‌وه به‌سه‌ر زۆرێك له‌وبابه‌تانه‌دا بكه‌م كه ڕۆژانه دا ئه‌نرێن، ئه‌ترسم به هۆی لینكی كراك ه‌وه لام به‌رن له‌سه‌ر هۆسته‌كانیان، تیبینی: لینكی كراك ناخرێته هۆسته‌كه‌وه واتا لینكی ده‌ره‌كی دا ده‌نرێت\nبۆ نموونه من لێره كراكێك دابنێم به‌ڵام له میدیافایه‌ر به‌رزم كردبێته‌وه و ته‌نها لینكه‌كه‌ی لێره دانێم ! ئێ به‌هۆی ئه‌وه‌وه من لاببرێم كێشه‌یه‌كی گه‌وره‌یه بۆ من ! چونكه چ په‌یوه‌ندی به منه‌وه هه‌یه ئه‌و كراكه له شوێنێكی تر دانراوه\nكاك ڕاوان پرسیاره‌كه‌شم بۆ تۆ ئایا ئه‌وێ هه‌قیان به لینكی ده‌ره‌كییه‌وه هه‌یه ؟\nزۆر سوپاس بۆ هاوكاریتان\nبەڵام ئەوەی تۆ باسی دەکەیت پەیوەندی بە هۆستەوە نییە، هیچ هۆستێک پێی خۆش نییە سەرچاوەی شتی قاچاخ بێت. ئەوە بەرپرسایەتی تۆیە وەک خاوەن ماڵپەڕ کە ڕێگە نەدەیت کراک بڵاوبکرێتەوە لە نێو ماڵپەڕەکەت.\nبڵاوکردنەوەی کراک و سریاڵ، بە پێی یاسای زۆرینەی وڵاتەکان یاسا و ماف پێشێل کردنە و کۆمپانیاکانی هۆستیش دەبێت بە ئەو یاسایە پابەند بن. بۆیە ئەگەر کراکی بەرهەمی کۆمپانیایەک بڵاو بکەیتەوە و کۆمپانیاکە لە هۆستەکەت داوا بکات، بەڵێ ئاساییە و بۆیان هەیە هۆستەکەت ڕابگرن.\nبه‌ڵام ئێستا له‌سه‌ر شوێنێكم بێ گرفت ڕێ به هه‌موو شتێك ئه‌ده‌ن ته‌نها به مه‌رجێك بوت نێت و ئه‌و شتانه‌ی په‌یوه‌ندی به هاكه‌وه هه‌یه نه‌ی خه‌مه نێو خۆسته‌كه‌وه، شوێنه‌كه گه‌وره‌شه ئه‌وه نیه بڵێ ی هی كه‌سێكی بچوكه له مایكرۆ كورده له ئێستادا به‌ڵام به‌هۆی ئه‌وه‌ی ئه‌ڵێن كار له‌گه‌ڵ حكومه‌ت دا ئه‌كه‌ین یانه‌كان هه‌موو لا ئه‌به‌ین لای خۆمان بۆیه ناچارم بیگوازمه‌وه،\nتۆ بە ئاشکرا داوای ئەوە دەکەیت هاوکاریت بکەین کە هۆستێک بدۆزیتەوە بۆ کاری قاچاخ، ئەوەمان پێناکرێت.\nکە پێشتر ڕێگەت پێدراوە، لە پیاوچاکی نەبووە، لە نەزانین و بێ یاسایی بووە.\nئەو لیستەی کۆمپانیانەی کە هەن، بۆ خۆت دەتوانیت پەیوەندیان لەگەڵ بگریت و وەڵامیان وەرگریت.\nبه‌هه‌ڵه شته‌كان تێگه‌شتوی به هه‌ر حاڵ براكه‌م گرنگ نیه چۆن لێم تێ ئه‌گه‌ی، من ڕه‌نگه له یه‌كێك له بابه‌ته‌كان بێ ئاگابم كه داده‌نرێت، من به‌هۆی شتێكی له‌و شێوه‌وه ره‌فز بكرێم بۆ من كاره‌ساته به‌ڕاستی ! چونكه لینكه‌كه ده‌ره‌كییه نه‌ك له‌سه‌ر هۆسته‌كه‌ی من\nمن لێره‌دا ئه‌مه‌وێت شوێنێك ببینمه‌وه مه‌شاكیلی زۆر نه‌بێت، له یاساكانیدا زۆر سوپاستان ئه‌كه‌م گه‌ر ڕێبه‌ندیه‌كتان لابێت تا بگه‌ین به ئامانج\nچوونکە بەستەر کردن بۆ پەڕەیەک کە شتی قاچاخی لە خۆ گرتبێت، بە هەمان شێوە لە زۆرینەی وڵاتەکان قەدەغەیە. بۆیە کۆمپانیاکانی هۆست بۆیان هەیە هۆستەکەت لەبەر ئەو هۆکارەش ڕابگرن، هیچ هەڵەیەکیان نەکردووە.\nبێ ئاگابم كه داده‌نرێت\nئەوە هەڵەیە، تۆ کە مەکۆیەکت کردووەتەوە واتە بۆ خۆت بە ئارەزووی خۆت ئەرکێکت بۆ خۆت درووست کردووە، ئەوە بەپرسیاتی تۆیە کە لە بابەتەکان ئاگادار بیت، چاودێر لە مەکۆکانت دابنێ کە ئەگەر لینکی کراک و شتی قاچاخیان دۆزیەوە بیسڕنەوە. لە یاساکاندا بنووسە کە نابێت کراک دابنرێت و هتد...\nبەڕێوەبردنی مەکۆیەک بەرپرساتییە.\nکە تۆ نەتوانیت لە مەکۆی خۆت ئاگادار بیت و چاودێری بکەیت، بۆ گووناحی کۆمپانیای هۆستە؟!


کێشە بۆ خوێندکارانى وەرنەگیراو لە زانکۆ و پەیمانگاکان دروستدەبێت\n2020.11.04 - 23:40\nبەشێک لە خوێندکارانى وەرنەگیراوى پۆلى 12 لە زانکۆ و پەیمانگاکان کێشەیان بۆ دروستبووە و نەیانتوانیوە هیچ بەشێک هەڵبژێرن کە وەزارەت بڕیاربوو بۆیان دابین بکات.\nبەپێی بڕیارى خوێندنى باڵا، ئەو خوێندکارانەى ئەمساڵ لە هیچ شوێنێک وەرنەگیران بڕیاربوو لە رێگەى تۆمارکردنى سکاڵاوە لە پێگەى زانکۆ لاین یەکێک لەو بەشانە هەڵبژێرن کە وەزارەت پێشنیازیان بۆ دەکات، تا رێژەى وەرگرتن ببێتە 100%.\nبەپێی بەدواداچونى ناس کورد، بەشێک لەو خوێندکارانەى وەرنەگیراون چەند کێشەیەکیان بۆ دروستبووە، لەوانە کارانەبوونى بەشى سکاڵا یاخود لەسەر فۆرمەکانیان نوسراوە کە هیچ کورسییەک نەماوە بۆ وەرگرتنیان، یان نەیانتوانیوە ئەو بەشانە هەڵبژێرن کە بۆیان پێشنیازکراوە.\nبەشى تۆمارکردنى سکاڵا لەزانکۆلاین رۆژى سێشەممە لەلایەن وەزارەتى خوێندنى باڵاوە کارا کرا، بۆ ئەوەى ئەو خوێندکارانە بتوانن بەشێک هەڵبژێرن.\nیەکێک لەو خوێندکارانە بە ناس کوردى وت کە چەندین هەوڵیداوە بۆ تۆمارکردنى سکاڵا و هەڵبژاردنى بەشێک بەڵام سەرەتا کارانەبووە، دواتر لەسەر فۆرمەکەى نوسراوە هیچ کورسییەک نەماوە بۆ ئەوەى هەڵیبژێرێت، دواتریش چەند بەشێک کاراکراوە بەڵام نەیتوانیوە هەڵیان بژێرێت.\nناس کورد چەندینجار پەیوەندى بە بەرپرسانى خوێندنى باڵاوە کرد، بەڵام وەڵامى پەیوەندییەکانیان نەدایەوە.\nبەپێی ئامارەکانى خوێندنى باڵا، ٧١١٨ دەرچوو بەهۆى هەڵە پڕکردنەوەو هەڵنەبژاردنى شوێنى گونجاو لەگەڵ نمرەکانیان لە قۆناغى یەکەمدا وەرنەگیراوان کە ڕێژەکەیان بریتیە لە (١٣%). لەهەمان کاتیشدا (٨١١٩) کورسى بەتاڵ ماوەتەوە.\nبەپێی بڕیارى خوێندنى باڵا، ئەم ژمارەى کە وەرنەگیراوە لە ڕێگەى سیستمەکەوە دەتوانن یەکێک لەو بەشانە هەڵبژێرن کە کورسى بەتاڵى هەیە، ئەمەش لە ڕێگەى پرۆسەى سکاڵا و وێبسایتى ڕێگەى زانکۆ دەبێت کە لەڕۆژى سێشەمەوە کارا دەکرێت، کاتێک پێشەکەشکارەکە بەهەمان یوزەرنەیم و پاسۆرد دەچێتە نێو سیستەمەکە ئەوا سیستەمەکە بەشێوەیەکى ئۆتۆماتیکى کورسەیە بەتاڵەکان دەخاتە بەردەست کە مافى وەرگرتنى تێدایە، دواى تەواوبونى ئەم پرۆسانە ڕێژەى وەرگرتن هاوشێوەى ساڵى ڕابردو دەبێتە (١٠٠%.).\nسەدر داوا دەکات بە نەوتى هەرێم کێشەى موچەی بەغدا چارەسەر بکرێت\n2020.11.07 - 11:55


ناوەندی هاوکاریی حیزبەکانی کوردستانی ئێران بە مەبەستی تاوتوێی چەند بابەتێکی کاریی ناوەند و هەڵسەنگاندنی بارودۆخی سیاسیی ئێران و\nکوردستان کۆبوونەوەیەکی پێک‌هێنا.\nلەم کۆبوونەوەیەدا کە ڕۆژی چوارشەممە، ٢٤ی بانەمەڕ بە بەشداریی هەیئەتەکانی حیزبەکانی ئەندام لە ناوەندی هاوکاری و لە ڕێگەی سکایپەوە بەڕێوە چوو، وێڕای باس و هەڵسەنگاندنی بابەتە ڕۆژەڤەکانی ئێران و کوردستان، بڕیار لەسەر چەند بەرنامەیەکی کاری و مەیدانیی ناوەندی هاوکاری درا.\nلە سەرەتای کۆبوونەوەکەدا بەڕێز عومەر باڵەکی، ئەندامی دەفتەری سیاسیی حیزبی دێموکراتی کوردستان کە بەرپرسایەتیی دەورەیی ناوەندی هاوکاریی لە ئەستۆیە، باسێکی گشتیی لەسەر دەستووری کاری کۆبوونەوەکە و ئەم مژار و بابەتانە کرد کە ناوەندی هاوکاری پێویستە بە بەرچاوڕوونیی زیاترەوە کاریان لەسەر بکا.\nلە بڕگەی یەکەمی کۆبوونەوەکەدا چەند بەڵگەنامە و پڕۆژەیەکی کاریی ناوەند لە لایەن بەشدارانەوە هەڵسەنگێندرا و بۆ بڕیاردان لەسەریان بۆ کۆبوونەوەکانی داهاتووی ناوەند داندرا.\nئێرانی دوای کۆرۆنا و بەرپرسایەتیی ئۆپۆزیسیونی کۆماری ئیسلامی و ناوەندی هاوکاری لە فازی نوێی ناڕەزایەتییەکان و خەباتی سیاسی و مافخوازیی کۆمەڵانی خەڵکی ئێران و کوردستان، تەوەری سەرەکیی باسەکانی ئەم کۆبوونەوەیە بوو.\nناوەندی هاوکاری لەو بارەیەوە ڕای وابوو کۆرۆنا ئێستاش پرسی جیدیی کۆمەڵگەی ئێرانە و بڕیاری حکوومەتی ئێران بۆ ئاساییکردنەوەی بارودۆخەکە بۆ ئابووریی داڕماوی دەگەڕێتەوە کە توانای بەرگەگرتن لەبەرامبەر ڕێکارە بنەڕەتییەکانی وەک قەرەنتینە و ڕێگری لە کۆبوونەوە و هاتوچۆی نییە.\nناوەندی هاوکاری بە وەبیرهێنانەوەی کەمتەرخەمی و خۆدزینەوەی ڕێژیم لە بەرپرسایەتییەکانی لە پێوەندی لەگەڵ دابینکردنی پێداویستییەکانی خۆپاراستن و ڕێگری لە تەشەنەسەندنی کۆرۆنا بۆ خەڵک و پێڕاگەیشتن و چارەسەری پزیشکی بۆ توشبووانی کۆرۆنا، تیشکی خستە سەر ئەوەی هەتا ئیستاش هەوڵەکانی ڕێژیم بۆ کەلک‌وەرگرتن لە بارودۆخی کۆرۆنا بۆ لابردنی سزاکانی سەر خۆی درێژەی هەیە.\nناوەندی هاوکاری ڕای وایە کە ڕێژیم ئەمجارەش نەیتوانی وەڵامدەری قەیرانە سروشتییەکان بێ، بەڵام لە دڵی ئەو قەیران و نەهامەتییانەشدا کە بەرۆکی کۆمەڵگە دەگرن و بەهۆی بێ‌کیفایەتیی بەرپرسانی ڕیژیمەوە زیان و خەسارەکانی بۆ خەڵک چەند قات دەبن؛ ڕێبەرانی ڕێژیم تەنیا مانەوە و بەرژەوەندییەکانی خۆیان بۆ گرینگە. وەک چۆن ئەمجارەش بە بەبارمتەگرتنی خەڵک ویستیان بە کەلکاوژوو لە پەتای کۆرۆنا دەسکەوتی سیاسی و ماڵی بۆ ڕێژیمەکەیان دەستەبەر بکەن.\nئەندامانی ناوەندی هاوکاری لە درێژەیان باسەکەیاندا، لەپێناو بەردەوامیی خەباتی سیاسی و ئەو بەرگژانەی دەبێ بۆکۆماری ئیسلامیی دروست ببن، کۆمەڵە ئەرک و ڕاسپاردەیەکی بۆ ئۆپۆزیسیۆنی کۆماری ئیسلامی لە ئاستی ئێران و بەتایبەت ناوەندی هاوکاری لە کوردستاندا دەستنیشان کرد.\nکۆبوونەوەی ناوەندی هاوکاریی حیزبەکانی کوردستان پاش تاوتوێی چەند خاڵی دیکە لە پێوەندی لەگەڵ کار و ئەرکەکانی داهاتووی ناوەند، کۆتایی پێهات.


لە ساڵانی نەوەدەوە، چ لە فەرەنسادا و چ لە زۆرێک لە وڵاتە ئەوروپییەکانی تردا، شەپۆلێک لە سەلەفیەت لەناو موسڵمانانی کۆچبەردا بڵاوبۆتەوە، کە لە زانستە کۆمەڵایەتییەکاندا بە ”ئیسلامی پێترۆ دۆلار“، واتە ”ئیسلامی دۆلاری نەوت“، ناودەبرێت. ئەم ئیسلامە ئیسلامی ”وەھابیی سەلەفیی“ سعودی و وڵاتانی خەلیجە، کە لەڕێگای دۆلاری زۆری نەوتەوە بە جیھاندا بڵاوکراوەتەوە. باڵێکی ئەم ئیسلامە سەلەفییە بە ”سەلەفیەتی جیھادیی“ ناودەبرێت کە ڕێکخراوەکانی وەک ئەل قاعیدە و داعش و چەندانی تر نوێنەرایەتی دەکەن. ئەوەی لەناو ئەوروپادا لە تێرۆر و کوشتن و وێرانکردن بەرپرسە، ، ئەم بەشە سەلەفییە جیھادییەی ئیسلامە. ئەمانە نوخبەیەکن لە گەنجانی ئەو وڵاتانە و وەک سەلەفییەکی توندڕەویی جیھادیی خۆیان بە نوێنەری ڕاستەقینەی ئیسلام دەزانن و بەناوی ئەم نوێنەرایەتیکردنەشەوە ئەوەی بەڕاستی دەزانن، ئەنجامیئەدەن. ئەمانە نەک تەنھا دژ بە سیستمی عەلمانی فەرەنسیی و دژ بە ئازادیی ڕادەربڕین و ئازادییە تاکەکەسیی و دەستەجەمعییەکانی تری ناو کۆمەڵگای فەرەنسین، بەڵکو دژ بە سەرجەمی ئەو فۆرمانەی تری ئیسلامیشن کە لەگەڵ دیدە سەلەفییە جیھادییە داخراوەکەی ئەواندا ناگونجێت. لەڕووی فیکریەوە زۆرینەی ئەمانە منداڵەکانی سەید قوتبن. وەکچۆن سەید قوتب لە ناوەڕاستی شەستەکانی سەدەی بیستەمدا جیھانی سەردەمەکەی خۆی بە ”جاھیلیەتێکی نوێ“ دەزانی، بە خودی کۆمەڵگا ئیسلامییەکانەوە وەک بەشێک لەو جاھیلیەتە، ئەم نەوە تازانەی سەلەفیەتی جیھادیش ھەمان دیدی سەید قوتبیان ھەڵگرتوە و ھەموو جیھان بە ”جیھانێکی جاھیلیی“ دەزانن. خۆشیان وەک جەنگاوەێکی جیھادیی دژ بەم ”جاھیلیەتە تازە“ وێنادەکەن. زۆرینەی ئەمانە کەسانێکن لە پەراوێزیی کۆمەڵگای فەرەنسیدا و لەو ژینگانەدا دەژین کە پڕە لە بێئیشیی و توڕەیی و بێمتمانەیی و تاوان و دزیی و یاساشکێنیی. ئەوەی لە چەند ڕۆژی ڕابردوودا لە فەرەنسا ڕوویدا لەناو ئەم وێنە گشتییەدا ڕوویدا. سەربڕینی ئەو مامۆستا فەرەنسییە ڕووداوی ناو ئەو ژینگە دینیی و کۆمەڵایەتییە کە لەسەرەوە باسمکرد.\nئەو کەسەی مامۆستاکەی سەربڕیی بە ڕەچەڵەل شیشانیە و تەمەنی ١٨ ساڵە. ئەم کوڕە لە تەمەنی ٦ساڵیدا لەگەڵ خێزانەکەیدا بەرەو فەرەنسا ڕادەکەن و لەوێ دەبن بە پەنابەر و نیشتەجێدەبن. مامۆستا فەرنسییەکە مامۆستای مێژو و جوگرافیا بووە و لە پۆلەکانیدا ھەندێک منداڵی خێزانە موسڵمانەکانی ھەبووە. ئەم مامۆستایە ساڵانە کۆمەڵە وانەیەکی لەسەر ”ھاوڵاتیبوون“ گوتۆتەوە. ”ئازادی ڕادەربڕین“یش یەکێک بووە لەو بابەتانەی بۆ قوتابییەکان باسیکردوە و گرنگیی پێداوە. لە وانەیەکیدا لەسەر ئەم بابەتە ئەو وێنە کاریکاتۆریانەی نیشانداوە کە گۆڤاری شارلی ھێبدۆ، Charlie Hebdo، لەسەر پێغەمبەری موسڵمامان بڵاویکردبووەوە. باوکی یەکێک لە خوێندکارە موسڵمانەکان، کە تەمەنی ٤٨ ساڵە، لای پۆلیس و لای ئیدارەی قوتابخانەکە شکات لە مامۆستاکە دەکات، دواییتر گرتەیەکی ڤیدیۆیی لەسەر ئەو مامۆستایە بڵاودەکاتەوە و بە ”پۆخڵەوات“ ناویدەبات. ناو و ناونیشانی مامۆستاکە لەسەر ئینتەرنێت بڵاودەکرێتەوە. دوای ماوەیەک ئەو کوڕە شیشانییە پەیدادەبێت، ئەم کوڕە مامۆستاکە ناناسێت، بۆیە لە قوتابخانەکە بڕی ٣٠٠ بۆ ٣٥٠ ئێرۆ ئەدات بە دوو خوێندکار بۆئەوەی مامۆستاکەی نیشانبدەن. ئەوانیش پارەکە وەردەگرن و مامۆستاکەی نیشانەئدەن. دواتر کوڕە شیشانیەکە لە یەکێک لە کۆمەڵانەکانی پاریسدا پەلاماری مامۆستاکە ئەدات و سەریدەبڕێت. وێنەی پەلاماردانەکەش دەگرێت و لەسەر تویتەرەکەی خۆی بڵاویدەکاتەوە. ئیسلامییەکی توندڕەوی تریش لەم تاوانەدا بەشداربووە کە پێشوەخت لای پۆلیسی فەرەنسی ناسراوبووە. بە کورتییەکەی ئەوەی ڕوویداوە کارێکی خۆبەخۆ و ھەڵچوونێکی کوتوپڕ نەبووە، بەڵکو ئیشێکی ڕێکخراو و پلان بۆدانراو بووە.\nھەرچی ئەوروپییەکانە لە پەیوەندیاندا بەم تاوانەوە، جارێکی تر پێ لەسەر کۆمەڵێک پرنسیپ دادەگرن کە بە بنەمای شوناسی سەرەکیی خۆیان و کۆمەڵگاکانیان دەزانن، لەوانەش پرنسیپی ”ئازادیی ڕادەربڕین“ و بەرگریکردن لە ”مەدەنیی“ و ”عەلمانیی“ بوونی دەوڵەتەکەیان، کە لە فانتازیایی زۆرینەیاندا ئەو پرنسیپانە وەک بنەمای دیموکراسیەت کاردەکەن. ھاوکات ھەست بە جۆرێک لە ترس دەکەن کە لەناو کۆمەڵگاکانیاندا دروستبووە و ھەڕەشە لەو بەھاکان و لەو فۆرمانەی ژیانیان دەکات کە بە چەندان سەدە دروستیانکردوە. کاردانەوەکانی سەرۆکی فەرەنسیی و زۆر کاردانەوەی تری سیاسییەکانی ئەووپا لەم ڕەوتەدا دروستدەبێت. بەشێوەیەکی گشتیی دەکرێت لە زۆرێک لە وڵاتە ئەوروپییەکاندا دوو شێوازیی جیاواز لە کاردانەوە لەیەکتری جیابکەینەوە. یەکەمیان کارادانەوەی کەسان و ھێزە ڕاستڕەوەکانە، کە باس سەندنەوەی ڕەگەزنامە و لە دەرکردن و گەڕاندنەوەی ئەو کۆچبەرە موسڵمانانە دەکەن بۆ وڵاتی خۆیان، سەرەڕای ئەوەی ئەوان دەیان سالە لەو وڵاتانەدا دەژین و زیاد لە نەوەیەکیان لەو وڵاتانەدا لەدایکبوون. زۆرشیان جگە لە زمانی فەرەنسیی ھیچ زمانێکی تر نازانن. دووھەمیان، کاردانەوەی کەسان و ھێزگەلێکی ترە کە باس لە ڕیشەکێشکردنی ئەو ژینگە کۆمەڵایەتیی و ئابورییە دەکەن کە لەناو پاریسدا منداڵێکی شیشانی پەنابەر، دەگۆڕێت بۆ تێرۆریست و پیاوکوژێک.\nبەگژاچوونەوەی ئەم فۆرمە لە دین و دینداریی، ئەم فۆرمە لە ئیسلامێکی ترسناک، ئەم مۆدێلە تاریکە لە موسڵمانبوون، بەر لەوەی ئەرکی کەسێکی نادینیی بێت، ئەرکی کەسێک لە دیندا بەدوای شوناسی خۆیدا ئەگەڕێت، ئەرکی ھەموو ئەوانەیە کە ئیسلام بەلایانەوە بنەمای شوناس و دونیابینیانە. ئەو ئیسلامەی کە گەنجێکی شیشانی لەناو پاریسدا دەگۆڕێت بۆ پیاوکوژ، ئیسلامێکە لە قەیراندایە، لە قەیرانێکی ھەمەلایەنە و ھەمە ڕەھەندا.\nلەپەیجی بەرێز دكتۆر مەریوان وریا قانیع وەرگیراوە..


پەیامەکانی کۆبوونەوەی دراوسێکانی عیراق لە بەغدا\nپێرێ سەرۆکی پەرلەمانەکانی دەوڵەتانی دراوسێی عیراق لە بەغدا کۆبوونەوە، ھەندێ مەسەلەیان تاوتوێ کرد و بەیاننامەیەکی ھاوبەشیان دەرکرد. دەستەواژەی دەوڵەتانی دراوسێی عیراق لە پەیوەندیی نێودەوڵەتیدا دەستەواژەیەکی تازەیە و مێژووی بۆ پاش رووخانی رژێمی پێشوو دەگەڕێتەوە. پێشتریش پەرلەمانەکانی دراوسێی عیراق لە ساڵی ٢٠١٠ لە عەممانی پایتەختی ئوردون کۆبوونەتەوە و مەسەلەی ناسەقامگیریی عیراقیان تاوتوێ کردووە. بەڵام ئەمجارە لە بەغدا، لە سایەی سەقامگیریدا، کۆبوونەوە.\nناونیشانی ((سەقامگیری و پەرەپێدان)) کە بەغدا بۆ کۆبوونەوەکەی ھەڵبژاردبوو، ئامانجی کۆبوونەوەکەی پێکاوە و پەیامەکەشی بە دراوسێکانی عیراق گەیاندووە کە عیراق سەقامگیرە و بەرەو پەرەپێدان ھەنگاو دەنێ. بەڵام ئەمە تاکە پەیامی کۆبوونەوەکە نییە. کۆبوونەوەکە لانی کەم سێ پەیامی تری ھەیە. یەکەمیان ئەوەیە کە عیراق دەتوانێ کۆکەرەوەی لایەنە ناکۆکەکان بێ و لە ھەمان کاتیشدا دۆستایەتی ھەمووان بکات. لە راستیشدا ئەوانەی کە لە کۆبوونەوەکەی بەغدا ئامادەبوون، کۆمەڵێک دەوڵەتن کە ناکۆکی دژواریان لەگەڵ یەکتریدا ھەیە و ھیچ ئاماژەیەکیش بۆ نزیکبوونەوەی ئاشتبوونەوەیان نییە. ھەر لەم سەروبەندەدا ئێران و سعودیە، تورکیا و سعودیە، سوریا و تورکیا بە ئاشکرا گرژی بەسەر پەیوەندییەکانیاندا زاڵە، سەرباری سارد و سڕی ئەم دواییەی پەیوەندییەکانی نێوان سعودیە و ئوردون. بەشداری نەکردنی سەرۆکی پەرلەمانی ئێران عەلی لاریجانی ھیچ لە مەسەلەکە ناگۆڕێ، چونکە ئێران نوێنەری لە کۆبوونەوەکەدا ھەبوو. کۆکردنەوەی ئەم ھەموو دژانە، خۆی لەخۆیدا سەرکەوتنێکی گەورەیە بۆ دیپلۆماسییەتی عیراق. پەیامی دووەم ئەوەیە کە بەشداریی ھەموو دراوسێکانی عیراق لە کۆبوونەوەکەدا، نیشانەی ئەوەیە کە ھیچ کامیان نایەوێ عیراق بۆ ئەوانی تر بەجێبێڵێ و سوورە لەسەر پەرەپێدانی پەیوەندییەکانی لەگەڵ بەغدا. پەیامی سێیەم ئەوەیە کە عیراق خەریکە رۆڵی جارانی بەدەست دێنێتەوە و لایەنە بەشداربووەکانیش پێشوازی لە عیراقێکی سەقامگیر دەکەن و ئامادەن ببن بە مایەی پتەوکردنی سەقامگیرییەکەی.\nبەیاننامەی کۆتایی کۆبوونەوەکە کورت و بێ درێژدادڕی بوو، تێیدا بە روونی جەخت کراوەتە سەر گرنگیی((یەکپارچەیی عیراق)) و پشتیوانی کردن لە((یەکپارچەیی خاکەکەی)). ئەگەر بەو چاوە سەیری دەستەواژە بەکارھێنراوەکانی ناو بەیاننامەکە نەکەین کە دەستەواژەی کلاسیکین و لە بۆنەکاندا بە شێوەیەکی ئۆتۆماتیکی دەوترێنەوە، دەشێ شتێکی وا لەو دەستەواژانە ھەڵکڕێنین کە دراوسێکانی عیراق دەرگای بیرکردنەوە لە پارچە پارچە کردنی عیراق بە یەکجارەکی دادەخەن و دژی ھەر ھەوڵێکن بۆ بەدیھێنانی ئەم ئامانجە. دەشێ پەیامەکە رێک بۆ کورد بێ، ھەروەھا دەشێ بۆ ھەندێ لایەنی ناو شیعە و ناو سوننەش بێ. ھەرچەند لە ھەموو کۆبوونەوەکانی لەمەوبەر ھەر جەختکراوەتە سەر یەکپارچەیی خاکی عیراق، بەڵام ئەمە یەکەم جارە دراوسێکانی عیراق لە بەغداوە ئەم ھەڵوێستە پشت راست دەکەنەوە، نەک لە تاران و ئەنکەرە و عەممانەوە.\nکۆبوونەوەکە لە ھەلومەرجێکدا بەستراوە کە تێیدا زۆربەی دەوڵەتانی ناوچەکە نیگەرانی دایگرتوون، چونکە واشنتن لە کەناڵی جیاجیاوە ئەو پەیامەی گەیاندووە کە کاتی راگەیاندنی ناواخنی ((گرێبەستی سەدە)) نزیکبۆتەوە.\nئەم پرۆژەیە کە واشنتن کار بۆ تێپەڕاندنی دەکا، ئەگەر رەزامەندیی لایەنە سەرەکییەکانی لەسەر نەبێ، زۆر ئەستەمە سەرکەوتوو بێ. ئاڵۆزیی پرۆژەکە لەوەدایە کە نیازی نییە قودسی رۆژھەڵات بداتەوە بە فەلەستینییەکان و جۆلان دەکاتە بەشێکی جیانەکراوەی ئیسرائیل و چارەنووسێکی لێڵ بۆ فەلەستینیەکان دیاری دەکات کە تێیدا دەبێ رازی بن بە یەکگرتنەوە لەگەڵ ئوردون یان بە دەوڵەتێکی بچووکی بێ بەھا. ھەرچەند کۆبوونەوەکەی بەغدا نەچۆتە سەر تاوتوێ کردنی ئەم پرۆژەیە، بەڵام تارمایی ئەم پرۆژەیە، چ باس بکرێ و چ باس نەکرێ، لە ھەموو کۆبوونەوەکاندا دەبینرێ. لانی کەم دوو لەو دەوڵەتانەی کە بەشدار بوون لە کۆبوونەوەکەی بەغدا، واتە ھەر یەک لە سوریا و ئوردون، پرۆژەکە راستەوخۆ دەیانگرێتەوە، یەکەمیان بە ھۆی بەرزاییەکانی جۆلانەوە و دووەمیان بە ھۆی تێکھەڵکێشبوونی لەگەڵ مەسەلەی فەلەستین. لەو لاشەوە باس لەوە دەکرێ کە سعودیە رۆڵێکی لە پرۆژەکەدا بۆ دیاری کراوە، بە تایبەتی کە پرۆژەکە بەبێ رەزامەندیی سعودیە، مەحاڵە سەرکەوتوو بێ.\nلە سۆنگەی پێشھاتە سیاسییەکانی ئایندەوە، ناوچەکە پێویستی بە ئەکتیڤ کردنی رۆڵی عیراقە کە ٢٩ ساڵە ھیچ رۆڵێکی کاریگەری لە ناوچەکەدا نەگێڕاوە. عیراق خۆیشی مەبەستێتی رۆڵی ئەکتیڤی خۆی بە دەست بھێنێتەوە و نایەوێ لەوە زیاتر لە پەراوێزی رووداوەکاندا بێ. ئەمەش بەبێ سەقامگیری لە ناوخۆدا و بەبێ پەرەپێدانی ھاوسەنگی و ھاوکاری کردنی دەوروبەری خۆی نایەتە دی.\nهۆکارە گرنگەکانی دروستبوونی لۆد لە شەقامەکانی شاری...\nکاروان محمد صدیق\nپاكێجه‌كه‌تان جوانه به‌ڕێز…....\nنرخی ئەم بەیانییەی دراوەکان و نەوت\nخشتەو کاتی یاریەکانی ھەفتەی پێنجەمی سێریا ئا


نیشانەی واو! - ویکیپیدیا، ئینسایکڵۆپیدیای ئازاد\nنیشانەی واو! ناوێکە بۆ شەپۆلێکی ڕادیۆیی بەھێز، ئەو شەپۆلە ڕادیۆیییە وەرگیرا لە ١٥ی ئابی ١٩٧٧ لە ڕێگایی تەلیسکۆبی بیگ ئایەری تایبەت بە زانکۆی ویلایەتی ئۆھایۆ لە ویلایەتە یەکگرتووەکان، پاشان داندرا بۆ پرۆژەی (سیتی - شار)، نیشانەکە سەرچاوەی ھاتنی لە کۆئەستێرەیی کەوانەوە بوو درێژی شەپۆلەکە ٧٢ چرکە بوو، پاشی لێکۆڵینەوە زاندرا کە ئەو شەۆلە لەلایەن بوونەوەرانی زیرەکەوە نێردراوە لە دەرەوەی ھەسارەیی زەوی، بەڵام بەبێ ھەبوونی بەڵگە کە ئەو لێکۆڵینەوەیە بسەلمێنێت یاخوود بەدرۆی بخاتەوە، پاشان ڕووی تەلیسکۆبەکەوە کرایە ئەو ڕووەی کە شەپۆلە ڕادیۆیییەکەی تێدا ھاتبوو، لۆ ماوەیەکی زۆر چاوەڕێ بوون بە دووبارە بوونەوەی ئەو شەپۆلە بەڵام ھەتاوەکوو ئێستا دووبارە نەبوویەوە، دواتر تیمێکی توێژینەوە پێشنیاریان کرد کە ھۆکاری نیشانەکە ھەورێکی ھایدرۆجینی بوو کە پەیوەندی بە کلکدارێکەوە ھەیە، بۆ جەختکردنەوە لەسەر ئەوەش زانایان چاویان بە لیستی کلکدارەکانی ئەو ناوچەیە خشاندەوە کە شەپۆلەکەی لێوە ھاتبوو.\nزانای فەلەکی جێری ئاڕ. ئیهمان چەند ڕۆژەک پاشان لێکۆڵینەوەی ئەنجمادا و لە کاتی پێداچوونەوە بەسەر داتا تۆمارکراوەکان سەری سوڕما کاتەک ئەنجامەکەی بینی، بۆیە بازنەیەکی لەسەر پەڕەی چاپکراوەکە کێشا و لەلایەکی پەڕەکە بە تێبینیەک نووسی واو، ڕووداوەکە لەو کاتەوە ناوی لێنرا (واو).\n١ سەرچاوەی ناوەکە\n٢ پێشوازی نیشانە\nناونیشانی پێشبینکراوی ئەو ناوچەیەیی کە شەپۆلەکە تێیدا هاتیە لە نەخشەی کۆئەستێرەیی کەوانەدا\nئەو نیشانەیە ناوی لێنرا (واو) لەبەر ئەوە بوو زانای فەلەکی جێری ئاڕ. ئیهمان نامەی شەپۆلەکەی هەڵگرت کە نووسرابوو "6EQUJ5"، لە تەنیشت ئەو داتایانەی کە لەلایەن تەلیسکۆبەکانەوە وەرگیرابوون و کۆمپیوتەرەکان چاپیانکردبوو نووسی "واو" پاشان بەو ناوە ناسرا، چاپی ڕەسەنی سەرچاوەکە لە ئەرشیفی کۆمەڵگایی مێژوویی ئۆهایۆدا پارێزراوە.\nتەلیسکۆبەکانی ڕوانگەکاری تایبەت بە زانکۆی ئۆهایۆی ئەمریکی کە وێنە و ڤیدیۆ و داتاکانی تایبەت بە پڕۆژەیی سیتی "city" کە پڕۆژەکە تایبەتە بە گەڕان بەدوای ژیانی زیرەک لە دەرێی زەوی (SETI)، شەپۆلەکە وەرگیرا لە شێوەی پەخشێکی ٧٢ چرکەیی بە ئاڕاستەی کۆئەستێرەی کەوان، لە بەرزترین پەخشدا نیشانەکە سی جار بەهێزتربوو لە تیشکدانەوەیەکی بڵاوەبوو کە لە بۆشایی قووڵەوە هەڵقووڵابوو، هەروەها زانایان دەڵێن ئەو نیشانە پەخشکراوە قەبارەکەی ٢.٢ گێگاوات بوو کە ئەوەش گەورەترە لە هەرچی پەخشی ڕادیۆییە لەسەر زەوی، ئەوەش وەڵامە لەبۆ بەشێک لە فەلەکناسان کە پێیان وایە کە ئەو نیشان و شەپۆلە دەستکردە و بە شێوەیەکی ئەنقەست نێردراوە وەک نیشانە مۆرس، هەروەها هەندێکیتریش دەڵێن ئەو نیشانە و شەپۆلانە بە ڕەنگدانەوەی گوێزەرە ئاسمانییەکانی ڕادیۆ لە کاتی ناردندا لەسەر مانگی دەستکردەکانەوە لێکی دەدەنەوە ، بەڵام کۆمەڵێک لە بەرامبەردا وەڵام دەدەنەوە بەوەی کە ئەو نیشانە ڕەنگدەرەوانە بە هێز و وزەی نیشانەی واو ناگەڕێن یەکسان نین.\n^ داخلکردنی تەلیسکۆبی بیگ ئایەر لۆ ناو ویکیپیدیای جینیس بۆ شکاندنی ژمارە پێوانەیییەکان.\n^ ڕوانگەی بیگ ئایەر.\n^ بەهێزترین شەپۆلی ڕادیۆیی لەلایەن بوونەوەرانی دەرەوەی زەوی.\n^ چاپی ڕەسەنی شەپۆلەکە.\nنەخشە لە ئاسمانەکەت (yoursky)\nوەرگیراو لە «https://ckb.wikipedia.org/w/index.php?title=نیشانەی_واو!&oldid=921520»\nدواجار لە ١٤:٥٧ی ٢٣ی شوباتی ٢٠٢٢ دەستکاری کراوە\nئەم پەڕەیە دواجار لە ١٤:٥٧ی ٢٣ی شوباتی ٢٠٢٢ نوێ کراوەتەوە.


هەتا دێت و دراوی ئێرانی بەهاکەی دێتە خوارێ بەهۆی توندکردنی سزاکانی ئەمەریکا بەسەریدا لە پاش کشانەوەی واشنتن لە ڕێکەوتنە ناوکیـیەکەی ساڵی 2015 .\nبەپـێی بازاڕەکانی دراو لە ئێران ئەمڕۆ هەینی نرخی یەک دۆلاری ئەمەریکایی 15 هەزار و 350 تمەن بووە، لە کاتێکدا هەفتەی ڕابردوو بە 14 هەزار و 600 تەمەن بوو، واتە لە ماوەی یەک هەفتەدا نرخی یەک دۆلار 750 تمەنی دیکەی زیادکردووە.\nشارەزایان دەڵێن شکانی بەهای دراوی ئێران هێندەی دیکە زیادیکرد دوای ئەوەی تاران ڕایگەیاند ئامادە نیـیە چیتر پابەندی هەندێک لە خاڵەکانی ڕێکەوتنە ناوکیـیەکە بێت. جگە لەوەش ئەمەریکا سزای نوێی سەپاندە سەر کەرتی پـیشەسازی کانزای ئێران.\nمانگی ڕابردووش بەڕێوەبەرایەتی سەرۆک ترامپ ڕایگەیاند لە سەرەتای مانگی پـێنجەوە چیتر لەو وڵاتانە خۆش نابێت کە نەوت لە ئێران هاوردەدەکەن، ئەمەش بە ئامانجی ڕاگرتنی هەناردەی نەوتی ئێران کە سەرچاوەی سەرەکی داهاتی وڵاتەکەیە.\nلە لایەکی دیکەوە ئەمەریکا هێزی لەشکری زیاتری بۆ ناوچەکە ڕەوانەکردووە لە پاش ئەو ڕاپـۆرتانەی باس لە بوونی هەڕەشەی ئێرانی بۆ سەر بەرژەوەندیـیەکانی ئەمەریکا لە ناوچەکە دەکەن. کاربەدەستان لە واشنتن و تاران بە توندی قسە لە دژی یەکتر دەکەن.\nیوسف تەبتەبائی‌نەژاد پـیاوی ئاینی ئێرانی ئەمڕۆ لە نوێژی هەینیدا لە شاری ئەسفەهان گوتی ئەو کەشتیـیە فڕۆکە هەڵگرەی ئەمەریکا کە بە ملیار دۆلارە دەکرێت بە موشەکێک وێرانبکرێت.


کۆدی هەواڵ: 2289\nڕێکەوتی بڵاوکردنەوە: 10:42 - 2021/06/08\nبەشی فەرهەنگ- دوکتور ئیبراهیمی ئەو مامۆستا پایەبەرزەی زانکۆ لە بواری ئایین و ئەدەب و زمان بوو کە لە ئاخێزگەی دینییەوە بۆ ناوەندێکی زانکۆیی هات. لەم ڕووەوە بناخەی فکریی ئەو بەڕێزه بۆ مۆچیاریی ئیسلام داڕێژرابوو و لە زانکۆیش هەمان بناخەیە کە درێژه پەیا ئەکا.\nدوکتور مەحموود ئیبراهیمی (1319-1400) مامۆستای بەشی زمان و ئەدەبی عەرەبی لە زانکۆی کوردستان لەو مامۆستایانە بوو کە وانە زانستییەکانی تێکەڵێک بوو لە زانستی نەریتی و ئاینی لەگەڵ زانستی سەردەمیانە و ئاکادیمییانە. تێکەڵ کردن و لێکدانی پەروەردەی حوجرە و مزگەوت لەگەڵ وانە ئاکادیمییەکان و سیستەمی پەروەردەی پێشکەوتوو لە باڵاترین ئاستی خوێندن، کەسایەتییێکی لەو چەشنەی دروست کردبوو کە لەبارەی زانستی ئاینی و عەرەبی و ئەدەبییەوە لە لووتکەدا خۆ دەبینێتەوە.\nجومگە سەرەکییەکانی کەسایەتیی دوکتور ئیبراهیمی چەند ڕەهەندی ئاینی، زانستی، ئەدەبی و ئەخلاقی لەخۆ دەگرێت. تۆشە هەڵگرتنی ئەو مامۆستایە لە هەموو ئەم ڕەهەندانە کەسایەتییێکی مۆراڵی زانایانە دەخولقێنێت و کۆی ئەو کەسانەی لەگەڵ دوکتور ئیبراهیمی هاودەم بوون یان لە سەر کورسیی شاگردیی ئەو پیاوە دانیشتوون زەقترین تایبەتمەندیی ئەو بەڕێزە بە قسە خۆشەکانی دەزانن. شیرین زمانی و قسەی "پڕبەپێست"ی کات و شوێن و ڕووداوەکان لە هەمان سیستەمی پەروەردەیی و خوێندنی قووڵی شێعر و وتەی ئەدیبان و گەورە پیاوانی ئەدەبی عەرەبی و فارسی و کوردییەوە سەرچاوە دەگرێت.\nسەرباری هەموو شوێندانەرییەکانی دوکتور ئیبراهیمی لە بواری ئەدەب و زمانی عەرەبی و هەروەها قورساییی زانستیی ئەو کەسایەتییە لە بواری ئایین و بیر و بڕوا، بەداخەوە مامۆستا، لە بواری زمان و ئەدەبی کوردی بەرهەمێکی لە پاش خۆی بەجێ نەهێشت و وەک خۆی لە دیمانەیێکدا لەگەڵ گۆڤاری برایەتی (http://www.islahweb.org/content/2018/11/21735) دەڵێت، خۆیشی و خوێنەرانیش کەمتر بە زمانی کوردی ئاشنان بۆیە کاری نووسین و وەرگێڕانەکانی بە دوو زمانی عەرەبی و فارسی کردووە.\nهەر وەها کە دوکتور جەباری مامۆستای بەشی زمان و ئەدەبی فارسیی زانکۆی کوردستان و سەرۆکی ئەو بەشە دەڵێت: جیاوازیی د. ئیبراهیمی لەگەڵ مامۆستایانی تری هاوشێوە لەوەدایە که د. ئیبراهیمی ماندوونەناسانه چەمکه دینییەکان شی ئەکاتەوە و بە زمانی ساکاری سەردەمیانه ئەیانڵێتەوە. لەم ڕووەوە ئەو بەرهەمانەی کە ئەو مامۆستا پایەبەرزە پێشکەشی کۆمەڵگای ئیمانداری کردووە، لەبەر چاون و خۆی لە ١٨ بەرهەم ئەدا. بەڵام کۆی ئەو بەرهەمانه چ وەرگێڕان و چ داهێنان، بە زمانی فارسین و هەرچەند ئەم کارە ڕێژەی بەردەنگی زیا کردووە و گەلانی تریش جگە لە کورد لە بازنەی بەردەنگیدا جێ ئەگرنەوە، بەڵام لە بیری نەکەین زمان مان و نەمانی گەلانه. ئەگەر گەلێک خۆی زمانەکەی بۆ پەڕاوێزدا بهاوێ، ئیتر نابێ چاوڕێی ئەوە بکا لە جیهانی ئەمڕۆدا کەسێک ئاوڕی لێ بداتەوە. چینی ئەمڕۆ لە سەر ئەو بابەتە هەستیارن\nمامۆستا د. ئیبراهیمی لەو مامۆستایانه بوو کە لە ئاخێزگەی دینییەوە بۆ ناوەندێکی زانکۆیی هات. لەم ڕووەوە بناخەی فکریی ئەو بەڕێزه بۆ مۆچیاریی ئیسلام داڕێژرابوو و لە زانکۆیش هەمان بناخەیە کە درێژه پەیا ئەکا..\nبەشی ئێران- سەید ئیبراهیم ڕەئیسی سەرۆککۆماری نوێی ئێران و سەرۆکی دەوڵەتی سێزدەهەم بە ئامادەبوونی بەرپرسانی باڵای ناوخۆیی و بیانی لە پەرلەمانی ئێران ئامادبوو و سوێندی یاسایی خوارد.


نەتەوە یەکگرتووەکان ئامادەکاری بۆ ئاوارەکانی موسڵ دەکات\nئاژانسی کۆمسیۆنی باڵای پەنابەرانی سەر بە نەتەوە یەکگرتووەکان دەڵێت هێرشی لەشکری هێزەکانی عێراق بۆ سەر موسڵ وا چاوەڕواندەکرێت بەم نزیکانە، لەم مانگەدا یان تا کۆتایی ئەم ساڵ دەستپێبکات. لەهەر دۆخێکدا بێت ئاژانسەکە هۆشداریی ئەوە دەدات کە زیاتر لەیەک ملیۆن هاوڵاتی عێراقی ئاوارە دەبن.\nنوێنەری ئاژانسی کۆمسیۆنی باڵای پەنابەرانی سەر بە نەتەوە یەکگرتووەکان لەعێراق برۆنۆ گادۆ دەڵێت وا سەرگەرمی پلانڕێژین کە هاوکاری لانیکەم 750.000 کەس بکەن؛ ئەوانەی کە پێویستیان بە پەناگە و خواردن و ئاوو دابینکردنی پێداوسیستی دیکە هەیە. ئەو دەڵێت کە ئاژانسی کۆمسیۆنی باڵای پەنابەرانی سەر بە نەتەوە یەکگرتووەکان هەڵمەتەکانی خۆی لەگەڵ ئاژانسەکانی دیکەی نەتەوە یەکگرتووەکاندا رێکدەخات، بە تەواوەتی بە زۆریی سەنگ دەخەنە سەر دابینکردنی شوێن بۆ ئاوارەکان.\nئەو دەڵێت ئاژانسی کۆمسیۆنی باڵای پەنابەرانی سەر بە نەتەوە یەکگرتووەکان لە پرۆسەی دامەزراندنی کەمپەکاندایە، بەڵام گرفتی دێتە ڕێ بەهۆی نەبوونی زەوی گونجاو بۆ دامەزراندنی خێمەکان و دروستکردن تەوالێتەکان و دانانی بۆری و ئاوەڕۆی پێویست و کەرەستەکان و ئەو پێداویستیانەی کە پێویستن بۆ داڵدەدانی ئەو خەڵکە. دەشڵێت کە چەندین بژاردەی دیکە لەبەردەستدایە؛ وا چاوەڕواندەکرێت لەوانە دامەزراندنی کەمپی فریاگوزاری کە نزیک بێت لە گۆڕەپانی شەڕەکانەوە.\n"ئەگەرەکە ئەوەیە ئەگەر ئەو خەڵکانە زۆر دوورنەخرێنەوە لە گوندەکانیان... ئەوا ئەو خەڵکانەی کە دەبرێن بۆ ئەوێ رەنگە بۆ ماوەیەکی کەم بمێننەوە. هەر کە گوندەکەیان پاککرایەوە و سەقامگیر بوو، دەگەڕێنەوە."\nگادۆ دەڵێت ئاژانسی کۆمسیۆنی باڵای پەنابەرانی سەر بە نەتەوە یەکگرتووەکان بەتایبەتی بایەخی سەرەکی ئەوەیە؛ سەلامەتی و پاراستنی ئەو خەڵکەی کە لەموسڵەوە ئاوارە دەبن. ئەو هۆشداری ئەوە دەدات کە رەنگە خەڵکانی عێراق گیربخۆن لە رەوشێکی نالەباردا؛ کارەساتاوی دەبێت ئەگەر میلیتانەکانی داعش بڕیاربدەن تا دوا هەناسە شەڕ بکەن.\n"مەترسیەکە ئەوەیە ، ئەگەر خەڵکی ئاسایی وەک قەڵغانی مرۆیی بەکار بهێنرێن، کەواتە؛ ئەمە پێویستی بە چەندین تاکتیک هەیە بۆئەوەی لەلایەن هێزی سەربازی و هاوپەیمانانەوە هەوڵ بدەن و دەربازیان بکەن و بیانبەن بۆ ناوچەیەکی ئارام. بەدڵنیاییەوە خزمەتگوزاری تەندروستیش لەئارادا دەبێت لە دۆخی بریندارانی جەنگ".\nگادۆ دەڵێت ئامادەکاری بۆ یارمەتیدانی سەدان هەزار ئاوارەی عێراقی کە بەهۆی نەبوونی پارەوە پەکخراوە. ئەو دەشڵێت کە ئۆپراسیۆنەکە 196 ملیۆن دۆلاری تێدەچێت، بەڵام تا ئەوڕۆکە ئاژانسی کۆمسیۆنی باڵای پەنابەرانی سەر بە نەتەوە یەکگرتووەکان تا ئێستا تەنها 63 ملیۆن دۆلاریان پێگەیشتووە کە دەکاتە لە %33 ئەوەی ئەو پێویستێتی.


سەرۆکی عێراق بەرهەم ساڵح لە کۆبوونەوەیەکدا له 27 ئەیلول لەگەڵ سەرەکوەزیران مستەفا کازمی، سەرۆکی پەرلەمان محەمەد حەلبوسی و سەرۆکی ئەنجومەنی باڵای دادوەری، دادوەر فایەق زه‌یدان، بۆ تاوتوێکردنی ئەو هەڕەشانەی لەلایەن میلیشیاکانی سەربە ئێرانەوە دەکرێنە سەر ئاسایشی وڵاتەکە. [خاوەنی وێنە: نوسینگەی سەرۆکایەتی عێراق]\nئەو هێرشانەی لەلایەن میلیشیاکانی سەربە ئێرانەوە دەکرێنه سەر پێگە سەربازی و دبلۆماسیەکانی ئەمریکا هەڕەشەن بۆ سەر ئاسایشی وڵاتەکە و پەیوەندییە بیانیەکانی، پسپۆڕێکی عێراق دووشەممە (28 ئەیلول) بە دیارونای وت.\nئەمریکا بە حکومەتی عێراقی وتووە پلانی کشانەوەی تەواوەتی باڵیۆزخانەکەی لە بەغدا هەیە گەر عێراق جڵەوی ئەم هێرشانە نەکات.\nبەرپرسانی عێراقی و بیانی بە ئاژانسی فرانس پرێسیان وت وەزیری دەرەوەی ئەمریکا مایك پۆمپیۆ هەفتەی رابردوو پەیوەندیكردووه بە سەرۆکی عێراقه‌وه، بەرهەم ساڵح، تا ئەم دوا واده‌یەی پێڕابگه‌یه‌نێت.\nبەرپرسێکی عێراق وتی: "ئەمریکیەکان تەنیا تووڕە نین. بەڵکو بەڕاستی، بەڕاستی، بەڕاستی تووڕەن."\nهێزەکانی عێراق لە 5 ئاب دەستیانگرت بەسەر ئەو موشەکە کاتیوشایانه‌دا كه بەکارهاتبوون بۆ بەئامانجکردنی ناوچەی سەوزی بەغدا، کە باڵیۆزخانەی ئەمریکای لێیە. [خاوەنی وێنە: شانەی میدیای ئەمنی]\nیه‌كێكی دیکە وتی: "مانگی هەنگوینی تەواو."\nئەمریکا هێشتا سەدان دبلۆماتکاری لە ناوچەی سەوزی ئاسایش پته‌و له بەغدا هەیە لەگەڵ نزیکەی 3,000 سەرباز کە لە بنکەکانی تەواوی وڵاتەکەن.\nلە 2019وە، دەیان موشەك و بۆمبی دەستکرد ئەم شوێنانەیان کردۆتە ئامانج، بەجۆرێك بەرپرسانی ئەمریکا و عێراق لایەنەکانی سەربە تاران تۆمەتباردەکەن، لەنێویاندا کەتائیب حیزبوڵڵا.\nبەرپرسێکی باڵای عێراق بە ئاژانسی فرانس پرێسی وت تائێستا واشنتۆن دووجار وەڵامی هێرشەکانی کەتائیب حیزبوڵڵای لە عێراق داوەتەوە و پێشتر لەمساڵدا هەڕەشەی بۆمبارانکردنی زیاد لە 120 پێگەی دیکەی کرد گەر هێرشە موشەکیەکان ببنە هۆی گیانلەدەستدانی ئەمریکیەکان.\nزیادبوونی کۆدەنگی دژی میلیشیاکان\nهەڕەشە نوێکانی ئەمریکا وادیارە ناکۆکیه‌كانی قووڵکردۆتەوە لەنێوان لایەنەکانی دڵسۆزی ئێراندا و ئەوانەی کەمتر دەیانەوێت رووبەڕووبوونەوەیەکی تەواو لەگەڵ ئەمریکا رووبدات.\nدوای چەند مانگێك لە بێدەنگی، پیاوی ئایینی خاوەن پێگەی جەماوەری له عێراق، موقتەدا سەدر هەفتەی رابردوو لەسەر تویتەر داوایکرد "لیژنەیەکی ئەمنی و سەربازی و پەرلەمانی پێکبهێنرێت بۆ لێکۆڵینەوە" لە هێرشە موشەکیەکان.\nدوای چەند خولەکێك، سەرەکوەزیران مستەفا کازمی و کەسایەتیەکانی دیکەی باڵای حکومەت پێشوازییان لە پێشنیازەکە کرد.\nبەرپرسێکی عێراق وتی: "کۆدەنگییەك هەیە بۆ سەرکۆنەکردنی ئەم هێرشانە. کەتائیب حیزبوڵڵا و تووندڕەوەکانی دیکە گۆشەگیرکراون و هیچ پشتیوانییه‌کی سیاسییان نییە."\nراوێژکارێك لە ناوەندی عێراقی بۆ توێژینەوە ستراتیژییەکان، غازی فەیسەڵ حسێن وتی میلیشیاکانی دڵسۆزی ئێران و سوپای پاسدارانی شۆڕشی ئیسلامی ئێران حساب بۆ بەرژەوەندییە نیشتمانیەکانی عێراق ناکەن.\nبە دیارونای وت لەکاتی راگەیاندنەکەی ئەمریکاوە، زۆرێك لە بەرپرسانی عێراق بەیاننامەیان بڵاوکردۆتەوە و كرده‌وه نابەرپرسانەکانی میلیشیاکانیان ره‌تکردۆته‌وە و سەرکۆنەی هێرشەکانیان کردووە وەك "هێرش بۆسەر سەروەریی عێراق و پێگه نێودەوڵەتیەکەی".\nلەکارخستنی فەرماندەکانی سەربە ئێرانی حەشدی شەعبی\nتەنانەت حەشدی شەعبیش سەرکۆنەی ئەم هێرشانەی کردووە وەك "کردەی سەربازیی نایاسایی" و نکۆڵی لە تێوەگلان کردووە و بەشێوەیەکی فەرمی جووتێك لە فەرماندەکانی لەکارخستووە کە وا له‌قه‌ڵه‌مده‌درێن تەواو سەربە ئێران بن.\nحسێن وتی جێگری فەرماندەی سەرایا خۆراسانی سەربە ئێران، حامید جەزائیری لە پێگەی خۆی لەکارخراوە وەك فەرماندەی لیوای 18 حەشدی شەعبی.\nوتیشی وەعد قەدۆ (ئەبو جەعفەر شەبەکی)، فەرماندەی میلیشیای لیوای 30، کە سەر بە حەشدی شەبەکی سەربە ئێرانە، لە پۆستەکەی دوورخراوەتەوە.\nبەڵام تووندڕەوەکانیش خۆیان رێکدەخەن.\nپێنج شه‌ش گروپی پێشتر نەناسراو بەرپرسیارێتی خۆیان لە هێرشە موشەکیەکان راگەیاندووە بۆسەر ئەمریکا و تەنانەت لەم چەند مانگەی دواییدا هەڕەشەیان لە نەتەوە یەکگرتوەکانیش کردووە.\nئاژانسی فرانس پرێس رایگەیاند كه بەرپرسانی هەواڵگریی عێراق و سەرچاوە سیاسییەکان دەڵێن ئێران تووندڕەوترینەکان لەنێو هاوپەیمانە عێراقیەکانیدا کۆدەکاتەوە بۆ پێکهێنانی رێکخراوێکی نوێ.\nحسێن داوای ئەنجامدانی "گۆڕانکاریی ریشەیی لە حەشدی شەعبیدا" کرد کە هاوتەریب بێت بەو دیدگایەی لەلایەن ئایەتوڵڵا عەلی سیستانییەوە خراوەتەڕوو لە کۆبوونەوەی ئەمدواییەیدا لەگەڵ نوێنەری باڵای نەتەوە یەکگرتوەکان لە عێراق.\nلە کۆبوونەوەکەی 13 ئەیلولدا، سیستانی داوای سەپاندنی دەسەڵاتی دەوڵەت و بەرگرتنی كرد به دابەشبوونی عێراق بۆ ناوچەی جیاوازی "کۆنترۆڵکراو لەلایەن چەند گروپێکەوە بە هێزی چەك".\nهەوڵی یەکانگیر بۆ گۆشەگیرکردنی میلیشیاکان\nحسێن وتی میلیشیاکانی سەربە ئێران دەبێت گۆشەگیربکرێن و رێیان پێنەدرێت حەشدی شەعبی وەك روپۆشێك بەکاربهێنن بۆ چالاکیە نەگریسەکانیان.\nوتی کردەی تووندوتیژی کە لەژێر دروشمی "بەرەنگاری"دا ئەنجامیدەدەن تەنیا خزمەت بە "ستراتیژی رادیكاڵی ئێران دەکات بەمەبەستی هەڵدانی عێراق و ناوچەکە بۆ نێو چەندین جەنگ و قەیران".\nوتیشی ئەم میلیشیانە لەلایەن سوپای پاسدارانەوە ئاراستەدەکرێن "بۆ دنەدانی شەڕ لەگەڵ ئەمریکا"، کە توانایەکی زەبەلاحی سەربازی و تەکنیکی و ئابوریی هەیە.\nسەرۆك ساڵح یەکشەممە کۆبوونەوەیەکی لەگەڵ کازمی و سەرۆکی پەرلەمانی عێراق محەمەد حەلبوسی و سەرۆکی ئەنجومەنی باڵای دادوەری، دادوەر فایەق زه‌یدان، کرد و تێیدا سەرکۆنەی کارەکانی ئەم میلیشیانەیان کرد.\nئەم بەرپرسانە لە بەیاننامەیەکدا دوای کۆبوونەوەکە وتیان: "کارەکانی ئەم گروپە نایاساییانە دژی ئاسایش و سەروەریی وڵاتەکە بەرەو ئاراستەیەکی مەترسیدار دەچن و سەقامگیریی عێراق دەخەنە بەردەم مەترسیەکی راستەقینەوە."\nراشیانگەیاند كه ئەمە پێویستی بە هەوڵی یەکانگیرە لەهەموو ئاستەکاندا لەگەڵ هه‌ڵوێستێكی بەهێز و چالاکی هێزە هەمەجۆرە سیاسییەکان بۆ به‌رگرتن به‌م رووبه‌ڕووبوونه‌وانه.


ئاڵوگۆڕی ده‌سه‌ڵات و په‌یامه‌که‌ی سه‌رۆکی پارتی … نه‌جمه‌دین فارس – Dengekan\nbyNajmadin Fars Hassn\tNovember 26, 2016\tGeneral, Opinion\nده‌ستاوده‌ستکردنی ده‌سه‌ڵات له حکومه‌ته‌کاندا ، سه‌رۆکایه‌تی به‌تایبه‌تی ، به‌پێی سیسته‌مه‌کان ده‌گۆڕێت . هه‌ر له سیسته‌می په‌رله‌مانیه‌وه هه‌تا سه‌رۆکایه‌تی به مه‌جلیسی و دوانه‌یی سه‌رۆکایه‌تی په‌رله‌مانییه‌وه ،به‌نده به په‌یڕه‌وکردن یان نه‌کردنی ئه‌م سیسته‌مانه ، له سه‌ربه‌خۆکردنی ده‌سه‌ڵاته‌کانی جێبه‌جێکردن ، یاسا دانان ودادوه‌ری . په‌یڕه‌وکردنی کاریگه‌ری هه‌یه له‌سه‌ر چۆنێتی ده‌ساوده‌سکردنی ده‌سه‌ڵات ، به‌پێی به‌ده‌ستهێنانه‌کانی هه‌ڵبژاردن . چونکه ئه‌گه‌ر ئه‌م دامووده‌زگایانه ، سه‌ربه‌خۆنه‌بن ، ئه‌وا به‌ده‌سته‌وه‌گرتنی ده‌سه‌ڵات ، فۆڕم و ئاکارێکی تر ئه‌گرێته‌به‌ر . هه‌ر وه‌کو ئه‌وه‌ی له هه‌رێمی کوردستاندا هه‌یه ، له‌به‌ر ئه‌وه‌ی ئه‌م هه‌رێمه هیچ داموده‌زگایه‌کی له جێگای خۆیدانیه ، ده‌سه‌ڵاتی سه‌ربازی و ئابوری دوو ده‌سه‌ڵاتی گرنگی جێبه‌جێکردن و هێزن له حوکومه‌ت و ده‌وڵه‌تدا ، له ده‌ستی حیزبدان ، نه‌بونه‌ته ده‌زگای نیشتیمانی و به‌پێی یاسا مامه‌ڵه‌ی له‌گه‌ڵدا بکرێت . له‌به‌ر ئه‌وه خاوه‌نی په‌یامه‌که ، له هه‌رێمدا ، به‌شێک له‌و ده‌سه‌ڵاتانه‌یان له به‌ر ده‌ستدایه و بۆ ئه‌وه‌ش هێشتویانته‌وه که ئه‌م ده‌ستاوده‌ستکردنه ڕوونه‌دات . هه‌ر بۆیه په‌یامه‌که ، له دایکبون و مردنیشی له یه‌ک کاتدایه . ده‌سه‌ڵاتی سه‌ربازی و ئابوری دووانه‌یه‌کن له‌ڕێگه‌یه‌وه ده‌توانیت ده‌ست به‌سه‌ر هه‌موو جوومگه‌کانی تری ده‌وڵه‌ت و حوکومه‌تدا بگریت . ئه‌گه‌ر تۆزێک چاو کراوه بین ، هێزه‌کانی 70 ، 80 ی یه‌کێتی و پارتی ، دوو ده‌زگای دژه‌تیرۆروو ، دوو ده‌زگای ئاسایش ، دوو ده‌زگای هه‌واڵگری پاراستن و زانیاری له پێناوی چیدایه ؟! ئه‌مانه‌ش وایکردووه ده‌ستیان به‌سه‌ر ته‌واوی جومگه‌ی ئابوریشدا بگرن . له‌م ڕێگه‌یه‌شه‌وه خێزان و چینێکی ئۆلیگارشی له هه‌رێمدا پێکهێناوه . که به هه‌وه‌سی خۆیان ، له پێناوی مانه‌وه‌یاندا ، په‌یوه‌ندی هه‌رێمایه‌تی جیاواز جیاواز ، ، له‌گه‌ڵ ده‌وڵه‌تانی ناوچه‌که‌دا ده‌به‌ستن . هه‌موو هێزه‌کان له‌ژێر هه‌ژموون و فرمانی دوو پارته‌که‌ی هه‌رێمدایه ، به‌پێی ئه‌جندای سیاسه‌ت و بڕیاروو ویستی خۆیان ، هه‌ڵسووکه‌وتی پێده‌که‌ن . هه‌ر بۆیه هه‌ر حکومه‌ت و ده‌سه‌ڵاتێک له هه‌رێمدا ، ناتوانێت ، کاریگه‌ری یاسایی و جێبه‌جێکردنی له ده‌سه‌ڵاتدا هه‌بێت ، ئه‌گه‌ر دوانه هێزی ئابووری و سه‌ربازی له ده‌زگایه‌کی تایبه‌تی نیشتمانی ڕێکخراودا ڕێکنه‌خرێن . کۆمه‌ڵێک حیزب و داموده‌زگای به‌ناو ڕێکخراوی مه‌ده‌نی و پیشه‌یی ، له‌ده‌وری خۆیان کۆکردوه‌ته‌وه ، گوایه هه‌رێم بڕوای به فره حیزبی هه‌یه ، له‌م هه‌رێمه پرۆسیسی دێموکراسی ده‌کرێت . ئه‌مانه هه‌موویان جارێک قسه‌وو باسی توند ده‌که‌ن به‌رامبه‌ر به‌ده‌سه‌ڵات ، له شه‌و ڕۆژێکی دواتردا ده‌ستخۆشی په‌یامه‌کان ده‌که‌ن و به هه‌وڵێکی جدیی ئه‌چوێنن . ئه‌مانه هه‌موویان شه‌ریکه به‌ش و تاڵان و بڕۆکارن له‌م ووڵاته ، بێ پێناسه‌دا،پاشکۆو مشه‌خۆرن به‌پێی سه‌نگ و قورساییان ، دزانی سه‌رچاوه ئابورییه‌کانن . کارێکی خراپیان کردوه‌ته سه‌ر ده‌رکه‌وتن و سه‌ر هه‌ڵدانی ڕه‌وت و بزوتنه‌وه‌ی پێشکه‌وتنخواز له‌م ناوچه‌یه‌دا . ئه‌مه‌ش به‌هۆی ئه‌و دابه‌ش کردنه‌ی کۆمه‌ڵ به‌سه‌ر چه‌ند بیرو بۆچونی کۆنه‌په‌رست وخێڵه‌کیانه .\nئه‌وانه‌ی خاوه‌نی هێزو ده‌سه‌ڵاتی سه‌ربازی و دراون ، توانیویانه به‌پێی خواست و ویستی خۆیان ، نایاسایی به یاسا و دۆڕاندنی هه‌ڵبژاردنه‌کان به براوه بچوویه‌نن . له به‌ر ئه‌وه له ده‌سه‌ڵاتی ئۆلیگارشیدا ، ده‌ساو ده‌سکردنی ده‌سه‌ڵات کارو کردارێکی زۆر گران و زه‌حمه‌ته ، مه‌گه‌ر شۆڕش ده‌ره‌قه‌تی بێت . له‌به‌ر ڕۆشنایی ئه‌وه‌ی سه‌ره‌وه ، په‌یامه‌که‌ی به‌رزانی ، ناتوانێت تۆزێک له هه‌ڵسوکه‌وت و کرداری له‌مه‌و پێشیان بگۆڕێت . چه‌ند پرسیارێک قووت ده‌بنه‌وه ، ئایا هه‌ڵبژاردنی سه‌رۆکایه‌تیه‌کی نوێ ی په‌رله‌مان ده‌توانێت گۆڕانکاری به‌سه‌ر جۆری لێپرسینه‌وه‌و چاودێریکردنی حوکومه‌ت و ده‌سه‌ڵاته‌کانی جێبه‌جێکردندا بکات ، ئه‌ندامانی ئۆلیگارشی حیزب و خێزانه‌کانیان له به‌ه‌ده‌م یاسادا ڕابگرێت ؟! بێگومان نه‌خێر . ئایا ڕازی ده‌بن به‌وه‌ی سه‌رچاوه‌کانی دارایی و هێزی سه‌ربازی بخه‌نه به‌رده‌ستی حکومه‌تی نوێ ، ئه‌گه‌ر له خۆشیان نه‌بێن ؟! بێگومان نه‌خێر . چونکه هه‌مویان ترسی لێپرسنه‌وه‌یان هه‌یه له‌سه‌ر ئه‌و هه‌موو تاڵان و بڕۆیه‌ی که کردویانه . ئایا هه‌موو ده‌سه‌ڵاته‌کانی ئێستای به ناو سه‌رۆکایه‌تی هه‌رێم که هه‌یه‌تی ڕاده‌ستی سه‌رۆکی نوێ ده‌که‌ن ئه‌گه‌ر له خۆشیان نه‌بێت ؟! بێگومان ئه‌مه‌شیان نه‌خێر .\nله‌م ڕۆکه‌ی ژیانی جه‌نگه‌ڵستانه‌دا ، هێزی سه‌ربازی و دراو لای کێ بوو ، ده‌سه‌ڵات و قسه ڕۆیشتووشه . ناتوانین بڵێین ، ئه‌و فره‌حیزبییه ، دابه‌شکردنی ده‌سه‌ڵاته به‌سه‌ر کۆمه‌ڵگادا ، به‌وو ده‌لیله‌ی هه‌تا ئێستا حیزبه‌کان ئه‌و بوجه‌یه‌ی بۆیان دانراوه ، تۆزێک که‌می نه‌کردوه ، بۆیان پاشه‌که‌وت و ناکرێت به‌چاره‌ک . ئه‌مانه به‌ناو پشتگیری له داواو و ناڕه‌زایه‌تی مامۆستاو فه‌رمانبه‌ران ده‌که‌ن ، به‌ڵام ماف و داخوازیه‌کانیان پێڕه‌وا نابینن . هۆی چییه ئه‌وان ده‌وڵه‌مه‌ندتر ده‌بن و خه‌ڵکیش هه‌ژارو که‌م ده‌رامه‌ت ده‌بن ، له‌م به ناو ئه‌زمه‌یه‌دا .؟! له‌م ووڵاته‌دا خێزان و کۆمه‌ڵێکی ئۆلیگارشی گه‌وره دروست ده‌بن ، له‌هه‌مان کاتدا کۆمه‌ڵێکی گه‌وره‌و زۆریش له کۆمه‌ڵگادا هه‌ژارو هه‌ژارتر ده‌بن ، له‌به‌رئه‌وه ئۆلیگارشیه‌کانی له ده‌سه‌ڵاتدا ناتوانن ده‌ستبه‌رداری هێزو ده‌زگا سه‌ربازیه‌کانی تایبه‌ت به خۆیان ببن . چونکه تاقه سه‌رچاوه‌ی ، پارێزگاریکردنه له خۆیان و سه‌رمایه‌کانیان . له‌به‌ر ئه‌وه په‌یامه‌که نان و ئازادی بۆ کۆمه‌ڵگا ناهێنێت ، ئاشتبونه‌وه‌ی ملیاردێره‌کانه . ته‌نها چاره‌سه‌ر گۆڕینی سیسته‌م و ناوه‌ڕۆکی به‌ڕێوه بردنی سیاسی و ئابووری ئێستای کۆمه‌ڵگایه .\nPrevious تیرۆری جه‌سته له‌دوای تیرۆری فیكر … به‌ختیار محه‌مه‌د\nNext چاوپێکەوتن لەگەڵ عەدنان کەریم یەکێک لەڕابەرانی پێشووی بزووتنەوەی کۆمۆنیستیی کوردستانی عێراق


ئاماده‌كاری بۆ كردنه‌وه‌ی زانكۆی ئه‌ڵمانی – كوردی ده‌كرێت – زانکۆی پۆلیتەکنیکی سلێمانی\nئاماده‌كاری بۆ كردنه‌وه‌ی زانكۆی ئه‌ڵمانی – كوردی ده‌كرێت\nبه‌ئامانجی به‌رفراوانكردنی زانكۆ وده‌زگا زانستییه‌كان له‌هه‌رێمی كوردستان و ڕه‌خساندنی هه‌لی زیاتر بۆ خوێنتدكاران و فێرخوازان، ئاماده‌كاری بۆ كردنه‌وه‌ی زانكۆی (ئه‌ڵمانی- كوردی) ده‌كرێت.\nپێشنیوه‌ڕۆی ئه‌مڕۆ یه‌ك شه‌ممه 13 ی كانونی دووه‌می 2019 پ.ی.د. ئالان فه‌ره‌یدون علی ئه‌مین سه‌رۆكی زانكۆی پۆلیته‌كنیكی سلێمانی پێشوازی كرد له وه‌فدیكی ئه‌ڵمانی كه پێكهاتبوون له نوێنه‌ری ده‌زگای دادی ئه‌ڵمانی و زانكۆی گوتنكینی ئه‌و ووڵاته و شاندێكی یاوه‌ریان له وه‌زراتی خوێندنی باڵاو توێژینه‌وه‌ی زانستی حكومه‌تی هه‌رێمی كوردستان كه پێك هاتبوون له د. محمد حسین سه‌رۆكی ده‌زگای سه‌رپه‌رشتی و دڵنیایی جۆری وه‌زراتی خوێندنی باڵاو د. خطاب شێخانی به‌ڕێوه‌به‌ری گشتی دیوان.\nله دیداره‌كه‌دا هه‌ریه‌كه له د. پۆڵا خانه‌قا سه‌رۆكی ده‌سته‌ی كوردستانی بۆ دیراساتی ستراتیژی و توێژینه‌وه‌ی زانستی و یاریده‌ده‌رانی سه‌رۆكی زانكۆ بۆ كاروباری زانستی و خوێندنی باڵاو كارگێڕی و دارایی ئاماده‌بوون.\nوه‌فدی میوان ئامانجی سه‌ردانه‌كه‌یان خسته ڕوو كه له پلانیاندایه زانكۆی (ئه‌ڵمانی – كوردی) له هه‌رێمی كوردستان بكه‌نه‌وه له‌پێناو گرنگی زیاتر به‌بواری خوێندنی باڵاو پێشخستنی ئاستی زانستی خوێندكارانی كورد له هه‌رێمی كوردستان.\nسه‌ردانه‌كه زیاتر ڕاوێژكاری بوو له‌گه‌ڵ هه‌ریه‌كه له زانكۆی پۆلیته‌كنیكی سلێمانی و ده‌سته‌ی كوردستانی بۆ دیراساتی ستراتیژی و توێژینه‌وه‌ی زانستی و نه‌خۆشخانه‌ی هیوا به‌مه‌به‌ستی ئاماده‌سازی و دانانی ڕێوشوێنی گونجاو بۆ كردنه‌وه‌ی ئه‌و زانكۆیه.\nوابڕیاره له‌پاش كۆتایی ئاماده‌سازییه‌كان له‌ماوه‌ی داهاتوویه‌كی نزیكدا زانكۆی ئه‌ڵمانی كوردی له‌هه‌رێمی كوردستاندا بكرێته‌وه.\nگه‌رمیان: سیمینارێك له ڕۆژی به‌ره‌نگاربونه‌وه‌ی توندوتیژی دژی ژنان به‌ڕێوه‌چوو


بەوێنە.. فیرعەونەکانی سەدەی بیستەم بناسە – History Of Kurd\nHome / مێژووى جیهان / سەیروسەمەرەکانى مێژوو / بەوێنە.. فیرعەونەکانی سەدەی بیستەم بناسە\nگۆران حكيم 2017-11-23\tسەیروسەمەرەکانى مێژوو, مێژووى جیهان لێدوان نووسین ناچالاککراوە لە بەوێنە.. فیرعەونەکانی سەدەی بیستەم بناسە 6,955 Views\nهەندێک لە سەرکردەو زاناکان تەنها بەڕەوان لەسەر زەوی بوونیان نەماوە، وەلێ جەستەیان پارێزگاری لێکراوەو شوێنکەوتووانیان مەبەستیانە تا هەتایە لەنێویاندا بمێننەوە.\nئەو چەند کەسەی لە وێنەکاندا دەبیندرێن بە فیرعەونەکانی سەدەی بیستەم ناوزەد دەکرێن، وەک دەسەڵات و پێگەو هەیمەنە قسەی لەسەر نەکراوە، بەڵکو وەک فیرعەونەکانی میسر جەستەیان پارێزگاری لێکراوەو مۆمیا کراون.\nمۆمیاکردن لەسەردەمی فیرعەونەکان وەک داهێنانێک پەرەی پێدراوە، بەڵام تا رۆژگاری ئەمڕۆ بەردەوامی هەیە، هەربۆیە هەندێک لە کەسایەتییە گەورەکانی سەدەی بیستەم مۆمیاکراون و لە شوشەیەکدا دانراون بۆ ئەوەی هەر کەسێک ئارەزووی کرد سەردانیان بکات.\nسەرەتا مۆمیاکردنی جەستەی مرۆڤ لە دەرهێنانی تەواوی شلەکانی لەشیەوە دەستپێدەکات، دواتر چەند دەرزییەکی کیمیایی لەو جەستەیە دەدرێت بۆ ئەوەی شی نەبێتەوەو هەڵنەوەشێت و لەشولاری بمێنێتەوە.\nیەکێکە لە دیارترین شۆڕشگێڕانی سەدەی بیستەم، وەک کەسایەتی سەرەکی لە پشت عەقڵیەتی شۆڕشی بەڵشەفییەکانەوە لە روسیا ناوزەد دەکرێت کە مێژووەکەی دەگەڕێتەوە بۆ ساڵی 1917، لە ساڵی 1824-1924 ژیاوە، جەستەکەی لە مۆسکۆ دانراوە.\nسەرۆکی پێشووی فلیپین لە ساڵی 1917 لەدایکبووەو لەساڵی 1989 مردووە، جەستەی لە گۆڕەپانی پاڵەوانانی دایک لە مانێلا دانراوە.\nسەرکردەی دووەمی سۆڤییەتییەکان بووەو بەکەسێکی بەهێزی مێژووی ئەو وڵاتە ناوی دەرکردووەو لەسەردەمی دەسەڵاتیدا روسیا لە کۆمەڵگایەکی کشتوکاڵییەوە دەگۆڕێت بۆ کۆمەڵگایەکی پیشەسازی، جەستەکەی لە مۆسکۆ دانراوەو لەساڵی 1878 بۆ ساڵی 1953 ژیاوە.\nکیم ئێل سۆنگ…\nیەکەم سکرتێری حزبی شیوعی و یەکەم سەرۆکی کۆماری کۆریای باکوور بووە، جەستەکەی لە کۆشکی بیۆنگ یانگ دانراوەو لە ساڵەکانی 1912-1994 ژیاوە.\nسەرۆکی پێشووی فەنزوێلا بووە لە حکومەتی دیموکراتی و ئیشتراکی، بەوە ناسراوبووە کە بانگەوازی بۆ یەکگرتن و رێکخستنی هەموو وڵاتانی ئەمەریکای لاتین کردووە، لە ساڵەکانی 1954-2013 ژیاوە، جەستەکەی لە رۆژئاوای کاراکاسی پایتەخت دانراوە.\nPrevious سەردەمی خیلافەتی خەلیفە موعتەسەم\nNext هه‌ڵوێستی وڵاتانی عه‌ره‌بی و كۆمكاری عه‌ره‌بی به‌رامبه‌ر كیمیایبارانی هه‌ڵه‌بجه\nسیناریۆى مێژوو لەنێوان حەقیقەت و واقیعدا .\nخەباتێگڕی كورد شێخە شەل 1927-2002


کوردیپێدیا - 📅 کڕۆنۆلۆژیای رووداوەکان - 27-07\n01020304050607080910111213141516171819202122232425262728293031 - 010203040506070809101112 - 20212020201920182017201620152014201320112007200420022001200019971996199519931989198419801977196519631958195719221847\n📂 27 July ▾\nدلۆڤان شاهین بەهۆی بۆردومانی تورکەوە شەهید بوو\n- دۆسیەی فیگەن یوکسەکداغفیگەن یوکسەکداغ و سەڵاحەدین دەمیرتاشسەڵاحەدین دەمیرتاش هەردوو هاوسەرۆکی گشتی پێشووی هەدەپەهەدەپە جارێکی دیکە تاوتوێ کرایەوە و بە بانووی 'گومانی تاوانی گەورەیان لەسەرە' بڕیار درا ئازاد نەکرێن.\n- فڕۆکە جەنگیەکانی دەوڵەتی داگیرکەری تورک سەر لە ئێوارەی ئەمرۆ کاتژمێر 16:30 لە رێگای نێوان هەردوو گوندی حەسەن پیرک و شیرتای سەر بە شارۆچکەی بامەڕنێی سەر بە شارۆچکەی ئامێدیئامێدی دوو ئۆتۆمبێلیان کردە ئامانج، بە هۆی ئەو هێرشەوە هاوڵاتیەکی مەدەنی شەهید بوو. بەپێ سەرچاوە هەرێمیەکان ئەو گەنجە خەڵکی شارەدێی باتیفاباتیفایە ناوی دلۆڤان شاهینە و تەمەنی 29 ساڵە دەوڵەتی تورکیا بە شێوازێکی زانابوون و ئەنقەست لە ناو ئۆتۆمبێلەکەی خۆی کردویانەتە ئامانج و شەهیدیان کرد.\n- سەرۆکی پەرلەمانی کوردستان لەسەر ئەنجامنەدانی کۆبوونەوەکانی پەرلەمان لەماوەی پێنج مانگی رابردوودا داوای لێبوردن لە خەڵکی کوردستان دەکات و دەڵێ دەست و پێم پێوەند بوو.\n- رائید بەرزان عوسمان، وتەبێژی پۆلیسی هەڵەبجه لە کۆنفرانسێکی رۆژنامەوانیدا لەبارەی خۆکوشتنی هاووڵاتییەک لە باخی گشتی شارەکە و بڵاوبوونەوەی نامەیەک بە ناوی ئەوەوە، روونکردنەوەی دا. بەرزان عوسمان رایگەیاند، ئەو نامەیە بە ناوی ئەوەوە بڵاوکراوەتەوە و کاوە هیچ شتێکی لە دوای خۆی بەجێنەهێشتووە. لەبارەی ئەوە کە دەگوترێت ناوبراو لە هەژاریدا خۆی کوشتووە، وتەبێژی پۆلیسی هەڵەبجەهەڵەبجە گووتی، کاوە کەسێکی کەم دەرامەت نەبووە، بەڵکو موچەی بەرکەوتنی چەکی کیمایی، مووچەی کەم ئەندامی، مووچەی زیندانی سیاسی و مووچەی وارسی شەهیدانی کە هی دایکیەتی هەبووە. بەمانەش مانگانە مووچەی یەک ملیۆن دینار بووە، جیا لەوەش بنەماڵەکەی خاوەن گەراج و کەسابەتی خۆیانن و لە هەڵەبجە ناسراون.\n- لە ناوەندی شاری عەفرینعەفرین کە لە ژێر داگیرکەریی دەوڵەتی تورک و چەتەکاندایە تەقینەوەیەکی گەورە روویدا.\n- هوشیار عەبدوڵڵاهوشیار عەبدوڵڵا ئەندامی ئەنجومەنی نوێنەرانی عێراق بە فەرمی داوای لە وەزارەتی نەوتی عێراق کرد، دەربارە رێککەوتنی 50 ساڵەی نێوان هەولێرهەولێر و تورکیا لە بواری نەوتدا زانیاریان پێبدات.\n1. 👁 بروسکا بەهیداری یا مەسعود بارزانی بۆ کۆچکرنا خودێ ژێ رازی پەریخان سیتەیی\n2. 👁 پرسەنامەیەک لە سەرۆکی حکومەتی هەرێمی کوردستانەوە بۆ کۆچی دوایی دایکە پەریخان ئەسعەد رێکانی\n3. 👁 سەرۆکی حکومەت سکاڵای یاسایی لە دژی هیچ رۆژنامەنووسێک تۆمار نەکردووە\n4. 👁 مەسرور بارزانی: دایکە عائیشە نموونەی خۆڕاگری و قوربانیدان بوو\n5. 👁 مەسعود بارزانی بۆ دایکە عائیشە: وانەی خۆڕاگری و کوردایەتیت لێوە فێر بووم\n6. 👁 نێچيرڤان بارزانی سەرەخۆشی لە بنەماڵەی عایشە پەریخان دەکات\n7. 👁 هەپەگە: 2 پەناگەی دوژمن ڕووخێنران و گورز لە هەلیکۆپتەرێک وەشێنرا\n8. 👁 ڕاگەیاندراوی ژمارە(153) وەزارەتی تەندروستی حکومەتی هەرێمی کوردستان\n1. 👁 جەمیل محەمەد - هەڵمەت کینە\n2. 👁 ڕۆژهات ئاکداغ - تێکۆشەر قارەمان\nسەبازانى تورکیا لە ناوچەى گەڤەرى جۆلەمێرگ 20 سەر مەڕیان پێکەوە کوشت\n- لە ناوچەی گەڤەری جۆلەمێرگجۆلەمێرگ ئۆتۆمبێلێکی زرێپۆشی سوپای تورکیا خۆی کرد بە ناو جەڵەبێک مەڕدا و لە ئەنجامدا 20 مەڕی کوشت.\n- دوو کۆڵبەری کورد خەڵکی شاری سەردەشتسەردەشت، لە لایەن هێزە نیزامییەکانی حکوومەتی ئێران درانە بەردەسڕیژی گوللە و لە ئاکامدا ئەو دوو کۆڵبەرە کوردە بە سەختی بریندار بوون. شوناسی ئەو دوو کۆڵبەرە کوردە کۆسەرەت مامەند تەمەن 15 ساڵ خەڵکی گوندی دۆڵەتووی سەردەشت و حوسێن تەمەن 25 ساڵ خەڵکی گوندی گەرەدەنە ڕاگەیەندراوە.\n- هێزە نیزامییەکانی جێگیر لە پاسگای سەقەڕ، لە سنووری شاری پیرانشارپیرانشار، ژمارەیەک لە کۆڵبەرانی کوردیان دایەبەر دەسڕێژی گوللە و لە ئاکامدا کۆڵبەرێکی کورد، بە ناوی سەید کامیل باڵاشار، خەڵکی شاری پیرانشار گیانی لە دەست دا و دوو کۆڵبەری دیکە بە ناوەکانی عەزیز شۆخەڵان و سەلاح شێخ محەممەد بەسەختی بریندار بوون.\n- بەرەی تورکمانیبەرەی تورکمانی داوادەکات حاڵەتێکی جیاواز بە کەرکوککەرکوک ببەخشرێت و بەوپێیەی زۆرترین سکاڵای تێدا تۆمارکراوە، پرۆسەی ژماردنەوەی دەستیی بۆ سەرجەم سندوقەکانی دەنگدان تێیدا ئەنجامبدرێت، بەپێچەوانەشەوە هۆشداریدەداتە حکومەتی عێراق.\n- بەهۆی هێرش و مەترسییەکانی داعشداعش و بێ متمانەییان بەرامبەر هێزە عێراقییەکان، تەواوی گوندنشینە کوردییەکانی سنوری شارەدێی جەبارەی سەر بە خانەقینخانەقین گوندەکانیان جێشهتووە. بەرپرسێکی ناوچەکەش دەڵێت تادێت بارودۆخ خراپتر دەبێت و داوای گەڕانەوەی پێشمەرگەپێشمەرگە دەکەین.\n- لە باخچەی پێشەوا لە شارەدێی بازیانبازیان-ی سەربە پارێزگای سلێمانی، نوێنەرایەتی ڕۆژئاوای کوردستان، بە مەراسیمێک قوربانییانی کۆمەڵکوژیی تلحاسل و تلعەرانی بیرهێنایەوە.\n- شاندێکی باڵای ئەنجوومەنی دیموکراسی سووریا لە دیمەشقە بۆ مەبەستی ئەنجامدانی کۆبوونەوە لەگەڵ بەرپرسانی باڵای حکومەتی سووریا.\n- لە کۆبوونەوەی هاوبەشی حکومەت و کۆنگرێسی ئەمریکا کە تایبەت بوو بۆ پەسەندکردنی بودجەی 716 ملیار دۆلاری وەزارەتی بەرگری، پڕۆژە بڕیاری قەدەخەکردن و سنووردارکردنی فرۆشتنی فڕۆکەی جەنگی لە جۆری F-35 بەتورکیاش پەسندکرا.\n1. 👁 زیاتر لە 8 هەزار دۆنم زەوی لە پارێزگای دهۆک بە کاڵەک چێندراوە\n2. 👁 ساڵانە زیاتر لە 90 هەزار تۆن چای لە سریلانکا، هیندوستان، ڤێتنام، ئەسیوپیا و فلیپینەوە هاوردەی هەرێمی کوردستان دەکرێت\n3. 👁 فەرماندەیەکی پێشمەرگە: 20 هەزار بۆمبی چێنراوی داعشمان پووچەڵ کردوونەتەوە\n4. 👁 لە کوردستان ساڵانە 100 کەس لە ئاودا دەخنکێن\n5. 👁 هەڵەبجە: بە دەیان تۆن خۆراکی ماوە بەسەرچوو دەستی بەسەردا گیرا\n- لەنزیک ناوچەی وان، کە دەکەوێتە نزیک موسڵ، تەقینەوەیەک کاروانی ئۆتۆمبێلەکانی عسیمەت رەجەب، بەرپرسی لقی 14ی موسڵی پارتی دیموکراتی کوردستانی کردە ئامانج. تەقینەوەکە زیانی گیانی نەبووە.\n- لە ئەنجامی شەڕ و پێکدادانی هێزەکانی پێشمەرگەی کوردستان و چەکدارانی گرووپی داعش لە جەلەولا، 28 پێشمەرگە برینداربوون و 11 چەکداری داعش کوژران و 9ـی دیکەشیان برینداربوون.\n- چەکدارانی داعش هێرشیانکردەسەر سەر هێزێکی پێشمەرگە لە نزیک چیای شنگاڵ و بەو هۆیەوە چوار پێشمەرگە بریندار بوون.\n- بەهۆی دروستبوونی شەرو پێکدادان لەنێوان هێرەکانی پێشمەرگە و چەکدارانی داعش لە ناحیەی وانکێ سەر بەقەزای تلکێف 4 چەکداری داعش لە لایەن هێزەکانی پیشمەرگەوە دەستگیر دەکرێن.\n- رەنگانێکی شەو چەند کەسێکی نەناسراو هێرش دەکەنە سەر کامەندێکی تەلەفزیونی پەیام و بێژەری هەوالەکانی کرمانجی ئەیهان سەعید و بە توندی لێی دەدەن و پاشان بە برینداری جێی دەهێڵن و هەلدێن.\nشەڕی نێوان دوو خێزان\n- شەڕی نێوان دوو خێزان لەسەر کێشەی زەوی لە گوندێکی نێوان شارۆچکەی بسمیل و ئامەدی باکوری کوردستان 8 کەس لە یەک خێزان کوژران و 4 کەسی تر برینداربون.\n1. 👁 أدانة الصمت الدولي أزاء جرائم جبهة النصرة بحق کرُد سوريا\n2. 👁 راگەیاندنی هاوبیرانی کوردایەتی سەبارەت کۆنگرەی نەتەوەیی کورد\n1. 👁 حەمایل زێباری\n1. 👁 رێکەوتننامەی ستراتیژیی پارتی و یەکێتی\n- کۆبوونەوەی لیژنەی باڵای بزووتنەوەی ریفراندۆم لە هەولێر، ئامانجی ئەم کۆبوونەوەیە داڕشتنی بەرنامەیەکە تاوەکو ئەم بزووتنەوەیە لەسەر ئاستی سیاسیی کوردستان کاربکات.\n- لە هێرشێکی پکک بۆسەر تورک لە نزیک بنگۆل جەندرمەیەک و جاشێک کوژران و 6ی تریش برینداربوون.\n- سیخووڕانی د.ا لە شاری هەولێر هەوڵی تیرۆرکردنی کەریم ئەحمەد پووری ئەندامی سەرکردایەتیی یەکێتیی شۆڕشگێڕانی کوردستانیاندا. لە ئەنجامدا نێوبراو بەخەستی برینداربوو.\n- کەوتنەخوارەوەی دوو راکێتی د.ق لە شارۆچکەی شێخان. ئەم راکێتانە لە دژی فڕۆکەکانی ئامریکا بەکاردەهێنرێن. شایانی باسە لەم رۆژانەدا چەند راکێتێک لە ناوچەکانی شەقڵاوا و ئاکرێ و شێخان کەوتۆتەخوارەوە کە بووەتە هۆی ترسانی دانیشتوانی ناوچەکە.\n- تەلەڤزیۆنی ئێم.بی.سی رایگەیاند کە سەددام تووشی نەخۆشییەکی ترسناک بووە کە پێدەچێت شێرپەنجە بێت، بەڵام تاوەکو ئێستا هیچ سەرچاوەیەکی ئێڕاقی باسی ئەم مەسەلەیەیان نەکردووە.\n- نێچیرڤان بارزانی رایگەیاند کە بەرەی تورکمانی کێشە دروستدەکەن لە هەولێردا و پێوستە هەڵبوەشێنرێنەوە.\n- خۆکووشتنی ئازاد عەبدوڵڵا لە ئەڵمانیا، لەبەرئەوەی ئەڵمانیا مافی پەنابەریی پێنەدا.\n- کاتژمێر 5ی بەیانی: پۆلیسی ئەڵمانی بەشێوەیەکی زۆر ناشرین هەڵیکوتایە سەر ماڵی عەلی قازی و بۆماوەی چەند کاژێرێک گرتیان.\n- داگیرکەری ئێرانی بە 2 هەزار سەرباز و 200 ماشێنەوە هێرشی کردە سەر بنکەکانی حدکا لە ناوچەی کۆیەی باشوور، هەروەها بە فڕۆکەش بۆمبارانی بنکەکانی حدکا و ماڵە ئاوارە کوردەکانی خۆرهەڵاتی کرد، شایانی باسە ئەم هێزانە لە ناوچەی سنووریی پێنجوێنەوە بەنێو سنووری هێزەکانی ینک دا ئەو هێرشەیان کرد و شەوی پێشتر لە معسکر السلامی نزیک شاری سلێمانی بارگەیان خستبوو.\n- ئافرەتێکی 41 ساڵەی کورد کە یەکێک بوو لەو کوردانەی دژی بارودۆخی ناخۆشی کوردستان لە شاری فرانکفۆرت مانیان گرتبوو، بە جەلتەی دڵ کۆچی دوایی کرد و شەشی تریشیان هیلاکن و ئەمڕۆ هەشتەمین رۆژی مانگرتنەکەیان بوو و بەهۆی ئەو ئافرەتەوە پێکدادانێک لە نێوان کورد و پۆلیسی ئەڵمانیدا روویدا و لە ئەنجامدا 80 کوردیان گرت.\n1. 👁 دەنگێ کورد\n- کۆچی دوایی هۆزانەوان سەید کامیل ئیمامیسەید کامیل ئیمامی - ئاوات.\n- تیرۆرکردنی پێشمەرگەی دێرین، یوسفە لچەیوسفە لچە لە سنووری نێوان ئێران و پاکستان.\n- تا 29-07: بەستنی کۆنفرانسی جیهانیی کۆمەڵەی نێونەتەوەیی بەرگریکردن لە زمان و شارستانیی ئەو نەتەوانەی کە بەر هەرەشەی فەوتان دەکەون لە ئیتالیا، لە کۆنفرانسەکەدا بڕیارێک بۆ داکۆکیردن لە گەلی کورد درا، کە رامیاریی چەوساندنەوەی نەتەوایەتی و فەوتاندنی کلتوور و داگیرکردنی ئابووریی کوردستان لەلایەن وڵاتە داگیرکەرەکانی کوردستانەوە بووە بە هۆی ئاوارە بوونی هەزاران کەس و بە وڵاتانی دنیادا بڵاوبوونەتەوە.\n- مردنی شای ئێران لە وڵاتی میسر.\n- کۆبوونەوەی سەرکردایەتیی حدکا لە شاری یانیو مۆن لیڤۆی فەڕەنسا لە ماڵی کرێس کۆچێرا.\n- چوونی وەفدێکی کوردی بۆ بەغداد بۆ لای عەبدولکەریم قاسم، تاوەکو پیرۆزبایی لێبکەن بەبۆنەی دەستەڵات گرتنە دەستییەوە.\n1. 👁 ڕەهبەر سەید ئیبراهیم\n- دەرچوونی دوا ژمارەی رۆژنامەی پێشکەوتن لە سلێمانی.\n- خۆبەدەستەوەدانی میر بەدرخان و سووپاکەی بەرامبەر پاراستنی گیانی خۆی و سووپاکەی، بەڵام هێزی تورک دەستی لە کاولکردن و کوشتنی سەرۆک کوردەکان نەپاراست.


بەڵێ ئیمپریالیزم ئەم شەڕی چینایەتی بە لای بەرژەوەندی خۆیدا شکاندەوە، تەواوی کۆمەڵگا دواکەوتووەکانی بە خۆیەوە بەستەوە و تەنانەت ئیفلیجی کردن. لە رێگای ڕاگەیاندن و میدیاکانیشەوە ڕۆحیانی پاوانکرد و پەلی هاوێشت. ئێمەش لەناو لێگەڕینێکدا بووین کە چۆن پێچەوانەی بکەینەوە.\nژنی ناوPKK ئەو ژنەیە کە پێویستە لە پێش هەموو شتێکەوە خۆی رزگار بکات و بە گۆڕانکاری رادیکاڵانەوە خۆی بونیاد بنێتەوە و دەبێت بۆ تەنها ساتێکیش ئەمە پشتگوێ نەخات. ئەگەر پشتگوێی بخات چی ڕوودەدات؟ بۆی بکرێت زەبری خراپ لە ئێمە دەوەشێنێت و مەترسیدار دەبێت. هاوکات پێویستە لە هیچ سوپایەکدا وەرنەگیرێت.\nبۆچی لە هەندێک سوپادا ژن وەرناگیرێت؟ چونکە ژنێکی پاشکەوتووی کۆنەپارێز مەترسیدارە و توانای شەڕکردنی سوپا ئیفلیج دەکات. راستینەی بابەتیانەی ژن رێگا بۆ ئەمە دەکاتەوە. لەبەرئەوەی کەسایەتی ئەم ژنە پاوانکراو و داگیرکراوە. تایبەتمەندی ڕەگەزی و کۆیلایەتیەکانی لە میانەی هەر هەڵسوکەوتێکدا دسپلینی پیاو دەشێوێنێت. پیاویش لەبەرئەوەی تاڕادەیەک داگیرکارە دەڵێت:” با ژن بۆخۆم بە دەستبخەم” سەرەتا شەڕ لەسەر ژن چڕ دەکاتەوە و ئافرەتیش لەوێدا وەک ئامرازێکی تۆڵە سەندنەوە دەیەوێت خۆی بفرۆشێت. دەڵێت:” با خۆم بەمەیان نا بەو بەڕێوەبەرەیان بفرۆشم باشترە” بەم جۆرەش رێگا لە پێش شەڕێکی ناو خۆیی دەکاتەوە. لە کاتێکدا لە کۆمەڵگاکەماندا ئەمە بە ئاشکرا دەبینرێت.\nبناوانی گەلێک لە کێشەکانی خوێن لە کوردستاندا ژنە. کۆمەڵگا پارچە پارچە دەکات و بە سەریدا تێپەڕ دەبێت. بە موڵک کردنی ژن، لاقەکردن و ڕەوشی سۆزانیانەی ئەو رێگا بۆ ئەمە خۆش دەکات. جێی سۆزانیەکان هیچ نەبێت دەرگاوانێکی هەیە و ئەوەی بچێت بە پارە دەچێتە ژوورێ و دێتە دەرێ، بەڵام ژنی ناو کۆمەڵگا کراوە بە ئامرازی داگیرکاری و قۆرغکردن بە دەستی گشتەوە.\nبەڵێ لەم خاڵە دایە کە ژن ناچارە خۆی بۆ کەسایەتیەکی فریادڕەس وەربچەرخێنێت. یەکێتی ئازادیی ژنانی کوردستان YAJK تەگبیرێکی گشتییە. پێویستە ناوەرۆکەکەی پڕ بکرێتەوە. بێ دواخستن و تەنانەت پێش شەڕیش… بە پێچەوانەشەوە دەبێت رەت بکرێتەوە. هەرچیەک دەبێت با ببێت، هەر دەبێت ژن چارەی خۆی بدۆزێتەوە. خەنجەری خۆی لە زەمینەی سیخوڕیی بابەتیانە بدات. لە راستیدا زیلان و سەما کان بەرانبەر بە ژنێکی بەو رەنگە هەریەکەیان خەنجەرێکن. ژن بەمەوە دەبێتە ئامرازێکی بێ وێنەی شەڕ و عەشق و رزگاری.\nڕەنگە زەحمەت بێت، بەڵام بەشداربوونی ژن لە سوپادا بە واتای هەنگاوی هەرە رادیکاڵی ژنان دێت بەرەو یەکسانی و ئازادی. ئەگەر بەگوێرەی پێداویستیەکانی ئەمە بە شێوەیەکی مەزن نەیەنە مەیدانەوە ئەوا کۆتایی بە خۆتان دەهێنن، چونکە هیچ سوپایەک بەم ڕەنگەی نەکردووە. ئەگەر بیکەن ئەوا چارەسەری رادیکاڵانەی بەم رەنگەشی دەوێت. واتا تەنها وەک ئامرازی شەڕ و کەسایەتی فریادڕەس نا، بەڵکو پێویستە ژن وەک کەسایەتیەکی ژیان هەبێت و جێ بگرێت.


Dlivan (@dlivan_a) Instagram photos and videos\nLawyer 💼 ⚖ 🎾 💪 🏊\n65 posts 1,254 followers 404 following\nدۆڵی روستێ - بناری حەسارۆست\nحەقی منە یان حەقی تۆ !!\nSuluklu Han , Amed\nبا خەمەکان تێڕوانینمان بۆ ژیان ناشرین نەکات ، ئیوارەیەک وەرە ببینه ،\nمن که "خه یاڵ" دەبم چۆن لە ئایندەی خەیاڵەکانم ئەڕوانمە ئاسۆیەکی روون\nهاوڕێم هەیە لــە تــەرزی مێو ئەچێت، خۆی ئــەدا بەسەر حەوشەی ژیانما، هەشیانە لــە هەناسەم ئەچێت ئـەگەر ئــەو نەبێت ئەخنکێم.\nهاوڕێم هەیە بەئەسڵ لـەبـەرد ئەچێت، هەتــا پیا نەکێشیت دەنگی لێوە نایەت، هاوڕێم هەیە لە نێوان دوو بەیت شعردا ماڵێکی بۆ خۆی چاک کردووە.\nهەشیانە بەگریانێک مەست ئەبێت. هەیـانە ئەوەندە سادەیە لەم دیووەوە سەیریبکەیت ئەو دیووی دیارە.\nهاوڕێکانم کـاتێک تووڕەئەبن زەوی تۆزێک تاریکترە لەوەی ئێستا. من لـــە هەموو جۆرێک هـاوڕێم هەیـــە، هەمە لە شێوەی سێوێک ئەگەر لێی بکەیتەوە لــەم دونیاش دەرت ئەکەن، هەمە لـــە شێوەی درەختێک هەر حەزەکەی لەژێر سێبەریدا پــاڵکەویت و بحەوێیتەوە .\nهەمە شێوەی هەرمێیک بــەلێو ئــەخورێت. هەشمە لــە ڕەشەبا ئەچێت،کاتێک دێت پێکەنین بەژیانمەوە ناهێڵێت ، من زۆرجار ئەگەر هاوڕێکانم نەبن دونیا ئەمبات. جـاری وا هەیە لـەگەڵ هاوڕێکانم هێندە پێدەکەنین بیرمان ئەچێت مرۆڤین، جــاری واش هەیە ئـەوەندە بێدەنگین وەک حەوزی ماسیەک واین. بڕێکجاریش ئــەوەندە بــاسی مرۆڤ ئەکەین خۆشمان پیس ئەبین. ئەما هاوڕێکانم وەک باخچەیەک وان دڵ ئەکەنەوە!  نەبەزگۆران\nئاهەنگی یەکترناسینی پارێزەران و یادی دامەزراندنی سەندیکای پارێزەرانی کوردستان\nساڵێک لە تەمەن کەم نیە بەرامبەر بە ژیان لەم وێرانەیە ، بەڵام من هەست دەکەم زۆر کورت بوو ،کورتر لە ساڵی هەمووتان ، چونکە تەواوی ئەم ساڵە گە ڕام بە دوای هەڵەکانی رابردووم ، گەڕام بە دوای ئەوانەی شایەنی ئەوەن داوای لێبوردنیان لێ بکەم ، گەڕام بە دوای ئەوانەی هەق بوو خۆشەویستی زیاتریان پێ ببەخشم و پێ ڕانەگەیشتم .\nئەزیزانم دڵنیا بن هەوڵ دەدەم ساڵی ئایندە ئەرکی سەرشانم سوکتر بکەم وەک لەم ساڵ ، بۆیە هیوای تەمەن درێژی و ئاسودەیتان بۆ دەخوازم لەم ساڵەی کە ناوی ۲۰۱۷ یە\nپیرۆز بێت رۆژی ئاڵای نیشتمانم


کەڕەی شەربەت لە چییەوە هاتووە؟\n9518 جار خوێندراوەتەوە\nکەڕەی شەربەت یەکێکە لەو دەستەواژە باوانەی لە نێو خەڵکدا زۆر بەکاردەهێندرێت، ئەوەش کاتێک کەسێك وەڵامی کەسێکی دیکە نەداتەوە دەوترێت کەڕەی شەربەتە.\nچەندین چیرۆکی جیاواز هەیە لەبارەی ئەوەی کەڕەی شەربەت لە چییەوە هاتووە، نوسەر و شاعیر داناز عەبدولڕەحمان چیرۆکەکەی بەمشێوەیە گێڕاوەتەوە:\nلەساڵانی حەفتا و وهەشتاکاندا، پیاوێکی ڕووخۆش و کەمدوو، لەشاری سلێمانیدا هەبوو. کە بە کەڕەی شەربەت بانگیان دەکرد. ئەو ناوە زۆر زوو بەشاردا بڵاوبۆوە.\nئەو هەرگیز بەو نازناوە توڕە نەدەبوو، پیاوێکی پۆشتە و کاسب و بێوەی بوو، هەمیشە بەو شێوەیە لەبەردەم سینەماکاندا بەخۆی و سوراحیەکی گەورەی پڕ شەربەتەوە دەبینرا.\nڕیزێ پەرداخی وەکو گوللـەبەند لەسینەی بەستبوو، پەڕۆیەکی سپی گەورەی هاوشێوەی خاولی بە کەمەرییەوە شۆڕکردبۆوە، بۆ سڕین و وشک کردنەوەی پەرداخ و سوراحی و پێداویستییەکانی کارەکەی، بەردەوام سوراحی و پەرداخەکانی بریسکەیان دەهات. شەربەتێکی ناوازە و نایابی هەبوو، خەڵک خۆشیان دەویست، زۆرجار بۆ گاڵتە و گەپ، شەربەتیان لێدەکڕی و تاقیان دەکردەوە. هەر ئەوەش بوو خەڵکی خۆشیان دەویست و شەربەتیان لێدەکڕی، ئەو زیاتر لەناو سینەماکاندا دەبینرا.\nئەوکاتیش وابوو زۆر لە کاسبکارەکان دەهاتنە ناو سینەما و بەردەم سینەماکان بۆ فرۆشتنی شتومەک و خواردن و خواردنەوەکانیان. بەهۆی ئەوەی سینەماکانی ئەوکات هەمیشە جمەیان دەهات و خەڵکانێکی زۆر ڕوویان تێدەکرد بەشێوەیەکی گشتیی زۆر قەرەباڵغ بوون. کەڕەی شەربەتفرۆش زوو دەبینرا و شەربەتی لەوێ دەفرۆشت.\nئەو پیاوەی کە نازناویی کەڕەی شەربەتیان لەبری ناوی خۆی بۆ دانابوو و بەکەڕەی شەربەت بانگیان دەکرد.\nزۆربەی کاتەکانی لە ناو سینەما رەشیددا بوو لەوێ شەربەتی دەفرۆشت، شەربەتی مێووژی خۆش و خەست و خۆڵ و بەناوبانگی هەبوو، نرخی هەر پەرداخێک لە شەربەتەکەی بە پێنج فلس بوو، بۆیە هەرکاتێك لەو پارەیە زیاتری بدایە، باقیەکەی نەدەگەڕاندەوە، واتا ئەگەر روبعێکت بدایە، ئەو مێش میوانی نەبوو، خۆی لە گێلی دەدا و باقی نەدەگەڕاندەوە و دەڕۆشت، جاتۆ هەرچەند بانگت بکردایە ئەو خۆی کەڕ و کوند دەکرد، وەک بڵێی گوێی لێنیە و بێئاگایە.\nبۆیە لە شاری سلێمانیدا ئەم جۆرە دەڕبڕینە وەکو پلار و توانج و گازندە بۆ کەسێك بەکاردەبرێت کە خۆی بۆ هەموو شتێك لەگێلی بدات. یان لەکاتی خۆیدا ئامانەتێک یان شتێکی نەگەڕێنێتەوە، یەکسەر پێی ئەڵێن دیسانەوە خۆی کرد بە "کەڕەی شەربەت".


👁 ئەم بابەتە 5,632 جار بینراوە\n📷 تاقیگەی ئەلکترۆنی زانکۆی سلێمانی ساڵی 1971 وێنە و پێناس\n📅 کاتی تۆمارکردن Aug 29 2016 5:22PM\n👁 ئەم بابەتە 5,678 جار بینراوە\n... [ زۆرتر... 👁] ✖ ✖ 0 0 ✔ 80% ✍ م.ب. 29-8-2016 17:22:49\n📷 تاقیگەی کۆلیژی زانست بەشی کیمیا لە زانکۆی سلێمانی وێنە و پێناس\n📅 کاتی تۆمارکردن Mar 27 2013 8:23PM\n👁 ئەم بابەتە 13,462 جار بینراوە\nساڵ: 1971 کچەکان: جەميله، ئايشان و نەرمين کورەکا [ زۆرتر... 👁] ✖ ✖ 0 0 ✔ 70% ✍ هـ.ب. 27-3-2013 20:23:08\n📷 تیپی زانکۆی سلێمانی لە موسڵ وێنە و پێناس\n📅 کاتی تۆمارکردن May 19 2012 10:51PM\n1977 [ زۆرتر... 👁] ✖ ✖ 0 0 ✔ 72% ✍ هـ.ب. 19-5-2012 22:51:05\n📷 تیپی میللی زانکۆی سلێمانی وێنە و پێناس\n📅 کاتی تۆمارکردن Aug 18 2015 11:20PM\n👁 ئەم بابەتە 12,650 جار بینراوە\nئەم وێنەیە تیپی میللی زانکۆی سلێمانیە لە ساڵی 1978 [ زۆرتر... 👁] ✖ ✖ 0 0 ✔ 70% ✍ م.ب. 18-8-2015 23:20:10\n📷 تیپی کاردۆ زانکۆی سلێمانی ساڵی 1976 وێنە و پێناس\n📅 کاتی تۆمارکردن Mar 1 2020 9:14PM\nتیپی مۆسیقای کاردۆ زانکۆی سلێمانی ساڵی 1976. [ زۆرتر... 👁] ✖ ✖ 0 1 ✔ 84% ✍ ج.ع.ئـ. 1-3-2020 21:14:01\n📷 تیپی کۆڕاڵی زانکۆی سلێمانی 1992-2001 وێنە و پێناس\n📅 کاتی تۆمارکردن Jul 29 2015 12:28PM\n👁 ئەم بابەتە 10,950 جار بینراوە\nدلێر کەریم تیپی کۆڕاڵی زانکۆی سلێمانی ئەو تیپە خن [ زۆرتر... 👁] ✖ ✖ 0 0 ✔ 84% ✍ م.ب. 29-7-2015 12:28:21\n📷 جیاوازیی زانکۆی سلێمانی لە ماوەی 40 ساڵدا وێنە و پێناس\n📅 کاتی تۆمارکردن Nov 27 2013 11:19PM\n👁 ئەم بابەتە 12,368 جار بینراوە\n... [ زۆرتر... 👁] ✖ ✖ 0 0 ✔ 70% ✍ هـ.ب. 27-11-2013 23:19:49\n📷 چوار کچە خوێندکاری زانکۆی سلێمانی، ساڵی 1970 وێنە و پێناس\n📅 کاتی تۆمارکردن Apr 15 2018 1:41PM\n... [ زۆرتر... 👁] ✖ ✖ 0 1 ✔ 70% ✍ هـ.ب. 15-4-2018 13:41:20\n📝 خوێندنی باڵا دەستخۆشی لە زانکۆی سلێمانی دەکات بەڵگەنامەکان\n📅 کاتی تۆمارکردن Feb 5 2020 9:58AM\nبۆ / بەڕێزان سەرۆک و ئەندامانی ئەنجومەنی زانکۆی سل [ زۆرتر... 👁] ✖ ✖ 0 2 ✔ 99% ✍ ب.ج. 5-2-2020 9:58:24\nفایلی پەیوەندیدار 53,209


لەبارەی کوژرانی هاووڵاتییەکی هەرێم لەلایەن تورکاوە ڕوونکردنەوە دەدرێت\n2021.08.14 - 17:07\nناوەندی ڕاگەیاندنی هێزەکانی پاراستنی گەل - هەپەگە لەبارەی کوژرانی هاووڵاتییەک لەشەڕی نێوان پەکەکە و تورکیا ڕوونکردنەوەیەکی بڵاوکردەوە و ڕایگەیاند، ئەو هاووڵاتییە باوکی شەش منداڵە و لە ناو باخەکەی خۆیدا کەوتووەتەبەر هێرشی دەوڵەتی داگیرکەری تورک و شەهید بووە.\nلە رۆژی ١٣ی ئاب، هاووڵاتییەکی تەمەن ٥٠ ساڵ و باوکی ٦ منداڵ بە ناوی ئیبراهیم حەسەن کە خەڵکی گوندی دێشیشێ ناحیەی کانی ماسی باشووری کوردستانە، لە کاتێکدا کە خەریکی کارکردن بوو لە ناو باخەکەی خۆیدا کەوتە بەر هێرشی دەوڵەتی داگیرکەری تورک و شەهید بوو. بەم بۆنەیەوە پرسە و سەرەخۆشی خۆمان ئاراستەی بنەماڵەی هێژای شەهید ئیبراهیم حەسەن و خەڵکی گوندی دێشیشێ دەکەین کە هەڵوێستیێکی شەرافەتمەند و نیشتمانپەرەرانەیان نواند و خاکی خۆیانیان بۆ داگیرکەر چۆڵ نەکرد.\nسوپای داگیرکەری تورکیا کە وێڕای بەکارهێنانی هەموو ئیمکانیاتی سەربازی خۆی بە هۆی خۆڕاگری گەریلای ئازادی کوردستان ناتوانێت پێشڕەی بکات و هەموو رۆژێک گورزی بەرئەکەوێت، بە بێبەزەییانە و ترسنۆکانە هێرشی خەڵکی مەدەنی دەکات. دەوڵەتی داگیرکەر و جینوسایدکاری تورکیا کوشتنی خەڵکی بێتاوان و کەسانی مەدەنی کردۆتە کەلەپوورێک بۆ خۆی و دەیەوێت ئەمە وەک شتێکی ئاسایی بە سەر هەموو لایەکدا بسەپێنێت. سوپای تورکیا بە تایبەت لەو هەرێمانەی کە لە بەرامبەر خۆڕاگری گەریلا تووشی شکست دەبێت، بە ئەنقەست شوێنی مەدەنی بۆردمان دەکات و هاووڵاتیان کۆمەڵکوژ دەکات. ئارمانجی سوپای داگیرکەر ئەوەیە کە بە راماڵینی کورد لە ئەم هەرێمانە پیلانە داگیرکەرییەکانی هەنگاو بە هەنگاو جێبەجێ بکات. بەڵام گەلی نیشتمانپەروەری باشوری کوردستان لە بەرامبەر ئەم سیاسەتانە سەر دانانەوێت، خاک و زێدی خۆی بەجێناهێڵێت و سیاسەتی کۆمەڵکوژی و جینوسایدی دەوڵەتی تورکیا پووچەڵ دەکاتەوە.\nلێرەدا رایدەگەیەنین کە مسۆگەر حیسابی ئەم کۆمەڵکوژییانە لە دەوڵەتی داگیرکەری تورکیا دەپرسین.\nناوەندی چاپەمەنی و راگەیاندنی HPG\n١٤ی ئابی ٢٠٢١


بووکی سەربازێک - قەڵەم\nما 1069 مهمان و بدون عضو آنلاین داریم\nتاریخ ایجاد در چهارشنبه, 03 تیر 1394 18:31\nئەمن زۆر رقم هەستا. ئەمجا درێژەی بە قسەکانی دا و گوتی: " دوایین قسەی من ئەوەیە، تۆ نابێ بچی بۆ قوتابخانەی ناوەندی. ئەزانم تۆ هەمیشە لە پۆلەکەتدا یەکەم بووی و لە تاقیکردنەوەکانت دەرچووی. لەگەڵ ئەوەشدا، ئەتۆ کچی تا کۆتایی تەمەنت لەگەڵ ئەم خانەوادە نامێنیتەوە، رۆژێک پیاوێک ئەدۆزیتەوە و لەگەڵیدا زەماوەند دەکەی و دەڕۆی. بۆیە بەفیڕۆدانی پارەیە تۆ بچی بخوێنی.\nهەورە سپییەکان لەم سەر بۆ ئەوسەری ئاسمان دەتلانەوە. باڵداران بەسەربانانەوە دەفڕین. دوانیوەڕۆیەکی رووناک بوو، وەرزی وشکی و بێبارانی بوو. قەتاری رۆژ لە ـ ئاباوە ـ گەیشتبوە بازار و راوەستابوو. ژنان بە زەمبیل و تەشتەوە لە کەپری میوەکانیان دەردەپەڕین و بەرەو ئەو شوێنەی بارەمیوەیان لێ دائەگرت رایان دەکرد.\nلەوێ دەگەڕام. لەناکاو ناوی خۆمم هاتە گوێ. ئۆبی کوڕە هاوڕێکەم بوو، بەرەولام دەهات.\n"چەند باش بوو لێرە تووشت بووم!" ئەو وتی.\nدەموچاوی گەشابۆوە، رۆژنامەیەکی بەدەستەوە بوو. گوتی: "مژدەیەکی خۆشم هەیە بۆت." رۆژنامەکەی کردەوە، زوو چاوم کەوت بە ئاکامی تاقیکرنەوەکان! ژمارەی ١٣ ناوی من بوو. خۆشی هەمو گیانمی داگر..\nبەپەلە رامکرد بۆ ماڵەوە رۆژنامەکە بە دایک و باوکم پیشان بدەم. باوکم لە بازار گەڕابۆوە، ئەو لەوێ دووکانێکی چکۆلەی هەبوو. ئێستا لە ماڵەوە لە گەرماو خەریکی خۆ شتن بوو. دایکیشم لە چێشتخانەکە بە سازکردنی نانی شەوەوە خەریک بووو. لە داڵانەکە راوەستام تا باوکم هاتە دەر..\nوتم: "بابە مژدەیەکی خۆشم پێیە بۆت." وتی: "چییە رۆڵە بلیتی بەختت بردۆتەوە؟" و چوو بەلای رادیۆ ترانسیستۆرەکەوە، بیکاتەوە. وتم بابە دەرچووم بۆ مەدرەسەی ناوەندی ـ هۆلی روساری ـ و رۆژنامەکەم پیشان دا. ئەو لە بارەی تاقیکردنەوەکانەوە هیچی نەگوت، ناردمی بۆلای دایکم خواردنی بۆ بێنێ.\nدوای گەڕانەوە لە چێشتخانە لێم پرسی خۆشحاڵ نییە بەوەی لە تاقیکردنەوەکان دەرچووم. وتی: سەیرکە رۆڵە، من ماندوو برسیم، ئەوشتەی کە پێویستمە\nئەوەیە کەسێک وەک مێشێکی مڵۆزم لەبەر گوێما ویزەویز بکا؟ لە ناڕەحەتیما لەماڵ چوومە دەر، لەسەر چیمەنتۆی پیادەڕێکە بە ناهومێدی دانیشتم. دوای تاوێک براکەم ئیکەننا، کە دووساڵ لە من بچووکتر بوو، هات بەدواما و گوتی: سفرە دانراوە. پێم وت، نامەوێ هیچ بخۆم. ئەویش گەڕایەوە ژوور.\nئەمجار دایکم هاتەدەر بزانێ لەبەرچی لە دەرەوە دانیشتووم، زۆری هەوڵدا بچمە ماڵەوە و نانەکەم بخۆم. ئەو بەڵێنیشی دا شەو لەگەڵ باوکما قسان بکا.\nلەدوای نانخواردن بەیارمەتی دایکم دەفرەکانمان بردە چێشتخانەکە. باوکم براکەمی نارد بۆسیگار کڕین. ئێستا ئەو دەیتوانی بەتەنیا لەگەڵما قسە بکا و گوتی: "لەبیرم نایە داوام لێ کردبێتی بچی دانیشی بۆ تاقیکردنەوە، ئەی بۆچی ئەنجامی تاقیکردنەوەکم پێ رائەگەیەنی؟ من نامەوێ تۆ بچی بۆ قوتابخانەی ناوەندی، مەگەر تۆ داهاتێکی باشت هەیە؟"\nئەمن زۆر رقم هەستا. ئەمجا درێژەی بە قسەکانی دا و گوتی: " دوایین قسەی من ئەوەیە، تۆ نابێ بچی بۆ قوتابخانەی ناوەندی. ئەزانم تۆ هەمیشە لە پۆلەکەتدا یەکەم بووی و لە تاقیکردنەوەکانت دەرچووی. لەگەڵ ئەوەشدا، ئەتۆ کچی تا کۆتایی تەمەنت لەگەڵ ئەم خانەوادە نامێنیتەوە، رۆژێک پیاوێک ئەدۆزیتەوە و لەگەڵیدا زەماوەند دەکەی و دەڕۆی. بۆیە بەفیڕۆدانی پارەیە تۆ بچی بخوێنی. ئێمە دەبێ ئەو پارەیە کۆ بکەینەوە بۆ ئەوەی براکەت بنێرین بۆ کالێج."\nبە بیری باوکم هێنایەوە کە ئیکەننا هێشتا لە پۆلی چوارەم دایە، دووساڵی تەواوی ماوە بۆ ئەوەی تاقیکاری چوونە ژوورەوەی ناوەندی بدا. تازە گومانیشم هەیە ئەو بتوانێ لەم تاقیکردنەوە دەرچێ. لەم قسانەدا باوکم وتی: " هیچ قسە و باسکردنێک بڕیارم پێ ناگۆڕێ. راستییەکەش ئەوەیە ئەتۆ ژنی و جێگای تۆ لە ماڵە مێردەکەتدایە."\nپرسیارم لێکرد ئەی من ئێستا دەبێ چی بکەم؟ وەڵامی دایەوە، من دەبێ لە بازاڕ یاریدەی دایکم بدەم و کارەکەی فێر بم. بە تووڕەیی وتم، من لە بازاڕ شت نافرۆشم. بەدەم گریانەوە ڕامکردە ژوورەکەی خۆم.\nئەو شەوە دایکم کە هەمیشە لە کاتی تەنگانەدا لایەنی منی دەگرت، دوای قسەکردن لەگەڵ باوکم، هاتە ژوورەکەم. دایکم وتی ئەو هیچ دەسەڵاتێکی نیە، بە باسکردنی ئەمەیش کە پیاوێک لێی نزیک بۆتەوە، بۆ ئەوەی مارەم بکا، دۆخەکەی لێ خراپتر کردم. بە دایکمم گوت: من ئۆبیم خۆش دەوێ. بەڵام ئەو هەوڵی دا رازیم بکا پیاوێک بدۆزمەوە کە بتوانێ بەخێوم بکا. چونکە ئۆبی هێشتا زۆر منداڵە.\nرۆژی دوایی دەترسام لەوەی کاتێک بێتە پێش ئەم هەواڵە ناخۆشەی بە ئۆبی بدەم.\nکەچی ئەو کاتە هەر هاتە پێش. لە خیابانەکەی پشت حەوشەی کلیسا دەگەڕاین، لەژێر سێبەری دارخورماکان دانیشتین، لەوێ هەواڵەکەم بۆ گێڕایەوە. چاوەکانی ئۆبی خەمیان لێ نیشت. ئۆبی تەمەنی شانزە ساڵ بوو ساڵێک لە من گەورەتر. لە پۆلی دووهەمی کالێجی ستیللا ماریس دەیخوێند.\n"کەوایە باوکت بەراستی دەیهەوێ ببیتە کچێکی دەستفرۆش؟ " بە تووڕەییەوە ئەم پرسیارەی کرد.\nبەڵێ ئەو وای دەوێ. کەوابێ تۆ چۆن دەتوانی بەردەوام بی لە خۆشەویستی کچێکی بازاڕی ـ، کە من دەمەوێ ببم ـ زیاتر لە کچێکی خوێندەوار لە ئاست و هاوتای خۆتا؟\nوتی: "خۆت گەوج مەکە، ئەمە بۆ من گرینگ نییە." پێمگوت:\n"ئێستا دەتوانی وا بڵێی، بەڵام بێستە بزانە ئەو کاتەی باسی کچەهاوڕێکانتان دەکەن، هاوەڵەکانت بەتۆ پێناکەنن."\nئەوشەوە لە دایکم پاڕامەوە یارمەتیم بدا. هەموو ئەو شتەیش کە من دەمویست، دە پۆند بوو کەدەبوو وەک پێشەکی بە مەدرەسەکەی بدەم. دایکم وتی ئەو پارەیەی نییە، ئەگەر هەشیبوایە ئامادە نەبوو بمداتێ چونکە هیچ رێگایەک نابینێ باوکم مەجبوور بکا مانگانەکانی دواییم بدا.\nپێنج رۆژ دواتر لە حاڵێکدا لە بازاڕ خەریکی پرتەقاڵ فرۆشتن بووم، ئۆبی و ئۆدیکای هاوڕێی هاتنە لام. ئەوان بردیانمە شوێنێکی ئارام، لەوێ راوەستاین و قسەمان کرد. ئۆدیکا کاغەزێکی لە گیرفان دەرهێنا کە تێیدا نووسرابوو پارەی پێشەکی مەدرەسەکەم دراوە. بەخۆشحاڵییەوە پرسیم باوکم پارەکەی داوە. وتیان نا، ئەوە پارەی گیرفانی ئۆبییە کە لە وەرزی پێشووەوە کۆی کردۆتەوە. نابێ کەسیش بزانێ کێ ئەو پارەیەی داوە.\nدێمانە و چاوپێکەوتنیش رۆژی دووشەممەی داهاتووە، چاکترە لەوێ بی. هەر کە بۆ جارێکیش هەڵبژێردرایت، مافی ئەوەت دەبێ بگوێزیتەوە بۆ میوانخانەکەی. باوکیشت ناچار دەکرێ رێگا بدا لەوێ بمێنیتەوە، یان ڕووبەڕووی ئابڕووچوون و شەرمەزاری بێتەوە. خەڵکی دەبێ لەو بیرکردنەوە دڵسارد بکرێنەوە کە هێشتا لایان وایە ناردنی کچان بۆ زانستگە بەفیڕۆدانی پارە و کاتە و خوێندن هەر بە تەنیا بۆ پیاوانە. کاتێکیش خوێندنت دەستپێکرد دەتوانی یارمەتی خوێندن وەرگری، ئیتر دایک و باوکت بە دانی مانگانەی زانستگەش ناچار نابن.\nهەموو شتێک باش چوو بەڕێوە. هەرکە باوکم و دایکم ملیان دا بە چوونم ، مانگی جانیوێری چوومە خوێندن. بەڵام شەڕی ناوخۆ دەستیپێکرد. لە ماوەی چەند حەوتوودا هەموو خوێندنگەکان داخران. دایک و باوکم ناردمیانەوە بۆ گوندەکەمان. گوندەکەمان نەوەد مایڵ لە شار دوور بوو. ئۆبی و خوشک و براکانیشی هەر گەڕانەوە بۆ گوند. دوور لە چاوی باوکم و دایکم من و ئۆبی بۆ یەکەمجار ئەو هەلەمان بۆ هەڵکەوت رۆژانی یەکشەممە یەکتر ببینین. ریگایەکی دوور بەو دۆڵەدا دەچووینە خوار. ئۆبی دەیگوت کە چەند منی خۆشدەوێ، منیش هەر بەو شێوە. دوانیوەڕۆیەکیان تا دوور بە نێو ئەو جەنگەڵەدا رۆیشتین، کەوتین بەسەر دارێکی رووخاودا. لەسەر ئەو دارە دانیشتین و سەیری باڵندانمان دەکرد. دوو دارگوێزی هیندی لەدوورمانەوە دەبینران. هەستاین بچین گوێزە کەوتووەکان هەڵگرینەوە. ئۆبی دوو گوێزی شکاند و شیرەکەیمان خواردەوە. ئۆبی لەناکاو مات و بێدەنگ بوو. من لێم پرسی چی بووە وا بێدەنگ و مات بووی. ئەو وەڵامی نەدایەوە.\nبە شڵەژاوی لێم پرسی: "بیر لە چوونە سەربازی ناکەیتەوە؟" "بیر لە تۆ تەنیا شتێکە کە منی دواخستووە. بەڵام ئێستە ئەزانم تۆ ئەمە تێدەگەی، ئەمەوێ بچم بۆ سەربازی، رەنگە وەک قارەمانێک بگەڕێمەوە."\nفرمێسکی گەرم بەسەر گۆناکانما رژانە خوار. بەڵام ئۆبی پتەو و قایم بوو. چەند رۆژێک دوای ئەمە، براکەی بە پەیامێکەوە هاتە ماڵمان: "وەک پیاوێکی پێگەیشتوو بە خۆشەویستییەکی پێگەیشتووەوە دەگەڕێمەوە."\nیەکساڵی تەواو من ئۆبیم نەدی. شەڕ نزیک بە دووساڵ بەردەوام بوو. لەو ماوەیەدا باوک و دایکم لە گوند لەگەڵمان بوون. باری ژیانمان کەوتە دەستکورتی و نەبوونی. باوکم لە داماوی و بێ پووڵیدادەیهەویست بە کەسێکی ترم بەشوو بدا. ئەو بە هیوای دەستکەوتنی پارەی مارەییم بوو. بۆ چەند مانگان شەڕ و دەمەقاڵەمان بوو، چونکە من نەمدەویست شوو بکەم، لەبەر ئەوەی چاوەڕێی ئۆبی بووم. هێشتاش داواکار و خوازبێنیکەرم زۆر دەبوون و گوشاری باوکیشم هەر زیادی دەکرد.\nسەرئەنجام ناچار بووم شوو بکەم بە بازرگانێکی نێو دێکەمان. هەستی خۆشەویستیم بۆ مێردەکەم نەبوو. ئەو دووئەوەندەی من تەمەنی هەبوو، بەڵام پارەیەکی زۆری بۆ مارەیی بە باوکم پێشنیار کردبوو. من بەم شووکردنە تراژیدیایە شیوەنم دەکرد و قژەکانی خۆم دەڕنی، ئەمکارەش تەنیا مێردەکەم و ماڵە بابمی تووڕە دەکرد.\nبۆ دوو مانگان لە دۆزەخدا دەژیام. هەموو ئێوارەیەک لە ماڵە مێردەکەم هەڵدەهاتم. تەنیا بۆ ئەوەی باوکم بەدواما بێت. بەڵام ئەو دەترسا مارەییەکەم بگەڕێنێتەوە. لەو کاتەدا حەزم دەکرد خۆم بکوژم، بەڵام بوێری ئەمکارەم نەبوو. نەشمدەوێرا مێردەکەم دەرمانخوارد بکەم و رزگارم بێت. خۆم نەدەدا بەدەستەوە چونکە خۆم راگرتبوو بۆ ئۆبی. هەمیشە پێمدەگوت ئەگەر لەبەر شەڕ نەبوایە قەت شووم پێنەدەکرد. کێشەی شووکردنەکەم ببوە بابەتی باسێکی گشتی. لەم گێرە و کێشانەدا لاناکاو باوکم مرد. دایکێشم هەڕەشەی مردنی لەسەر بوو ئەگەر لەگەڵ مێردەکەم دانەمەزرامایە، چونکە ئێستا ئەو دایکمی بەخێو دەکرد. هیوا و ئارەزووم بۆ ژیان کەم ببۆوە، سەئەنجام ملم دانەواند. بەخۆشییەوە دوانزە مانگ دواتر هێشتا زکم پر نەببوو.\nلەو کاتەدا بە شێوەیەکی چاوەڕواننەکراو، ئۆبی بۆ حەوتوویەک پشوو گەڕایەوە ماڵ. هەرکە بیستم گەڕاوەتەوە ئەمزانی ئەگەر حەز و خۆشەویستی مابێ، خەمبار و ناهومێد دەبێ. دەترسام بچمە دەر و تووشی ببم. سەرەڕای ئەو شتانەی کە بیستبووی زانیم هێشتا هەر پێێ خۆشە. لە هەوڵەکانیدا بۆ بینینی من، ئیبێلی هاوڕێمی سازکردبوو یارمەتی بدا من ببینێ.\nبە گەیشتنیان بۆ بەر ماڵە مێردەکەم، ئۆبی لە قەراخ جادەکە دەگەڕا و ئیبێلیش هاتە ماڵەوە هەواڵی ئۆبیم بداتێ. مێردەکەم ئیبێلی باش دەناسی بۆیە هیچ شکی نەبرد. ئیبێل پێی گوت دەیهەوێ تا جێگایەک من لە گەڵیا بچم.\nتا چووینە ئەو جێگایەی ئۆبی لێی چاوەڕوان بوو، ترسێکی زۆر دایگرتبووم. لەم چاوپێکەوتنە هەستم زۆر بەبێبایەخی خۆم دەکرد. کە ئۆبیم لێ دەرکەوت لە یونیفۆڕمە سەربازییەکەیدا زۆر قۆز وپیاوانە دەینواند.\nئیبێل بەجێی هێشتین. کە ئەو بەسەرهاتە تراژیکەم بۆ ئۆبی گێڕایەوە چاوەکانی پڕ بوون لە ئاو. بە تووڕەیی وتی: "لەم شەڕە خوێناوییەدا گەورەترین زیانم بەرکەوت."\nکاتێ گەڕایەوە بۆ بەتالیۆنەکەی حەزم دەکرد لە تەنشتییەوە بم. بەڵام بەداخەوە ئەو نەیهێشت، چونکە من مارەکراو بووم.\nشەڕ دوایی هات ئۆبی گەڕایەوە بۆ کالێج. لەم کاتەدا هێشتا من سکم نەبوو. مێردەکەم ژنێکی تری هێنا. ئەم ژنە خێرا کچێکی بوو. ساڵێک دوای ئەمە من لە مێردەکەم جیا بوومەوە و گەڕامەوە نێو خانەوادەکەم. ئیتر قەت کەس نەهاتە خوازبێنیم، چونکە بە نەزۆکیان دەزانیم. ئۆبی پلەی A ی بڕی و چووە زانستگە. لە پشووی یەکەم ساڵیدا کاتێکی زۆر پێکەوە بووین. راتەکانێکی سەرسووڕهێنەری ژیانم لەم کاتەدا بۆ هاتە پێش. ئۆبی داوای لێکردم شووی پێبکەم.\n"ئۆی، نا! کەلێنی نێوان ئێمە زۆر بەرینە." من پێم وت. ئەوێش گوتی ئەمە گرینگ نیە. ساڵی دواتر لە نێو هاوار و رق و تووڕەیی پوورەکانی و هاوڕێکانیا بووینە ژن و مێرد. ئەوان لە هۆکاری هەڵگرتنەوەی کالایەکی فڕێدراویان دەپرسی.\nتەنیا پشتیوانی ئێمە دایک و برا و خوشکەکانی بوون. ئەوان زۆر بڕوایان پێێ بوو. منیش چوومەوە بۆ خوێندنگەی گەورەساڵان. لە خویندن پلەی Oئۆم بەدەست هێنا. ئێستا ئێمە کوڕێکمان هەیە، ناوی نوایفۆنانیایە، بەری خۆشەویستییەکی پاک و بێخەش.\nلەتاو ئازارەکانی دووری تۆ\nهەرچییەک بێتە بەردەمم\nلەنێو خۆمدا لوولی دەدەم


کۆچکردن لە باشووری کوردستان دەستی پێکردۆتەوە!\nFriday, 08.07.2020, 5:13\nبیست ونۆ ساڵ چین وتوێژەکانی ئەو بەشە لەخاکی نیشتمان چاوەڕوانی دەراوێکی ڕوونن کە بە سەر ژیاندا تێپەڕێ.رۆژ لە رۆژ بارودۆخی ژیان بەرەو خراپی دەروا! تاقمێک چەتەی بە ناو سیاسیی لە قالبی دووبنەماڵەی بێویژدانداهیچ رەحمێکیان بەو خەڵکەدانایە! هەرچی پێانخۆش بووە کردوویانە.هاتنەوەیان بۆ ناوخۆی وڵات مزگێنی شەڕناوخۆیی بووکە بەیەکتریان دابوو،!پاش ویش دەبەشکردنی خاک وسەروەتووسامانی ئەو خەڵکە لێقەوماوە بووکە ئەویشیان کرد،رێکاریی سێهەمیش نۆکەرایەتی بووبۆ داگیرکاری وڵات،ئەویشیان زۆر وەستایانە جێ بەجێ کردوە.ئەوەی کەماوە بۆ خەڵکی بێدەسەڵات وچین وتوێژێکی خەمۆکیی لێدراو کۆچە، کۆچێک کە خۆی لە ئامێزیی دایکی نیشتمان دەکاتەوەو روولە ژیانێکی نادیار دەکا!ئەوڕێگایەی کە خەڵکی داماو بە ناچاریی هەڵیدەبژێرن،رێگای هات ونەهاتە.ئیدی ژیان بێ بایخ دەبێ،هەرچی دەبێ با ببێ دەبێتە مان ونەمانی ئەو گەنجانەی کە بە نابەدڵی زێدی خۆیان جێ دێڵن!بەشیک لە توووێژی منە دەگەڵ کەسێک بە ناوی / ش،ع / کە زانیاریی تەواوی لە سەر کۆچی بە کۆمەڵی گەنجەکان هەیە لە باشووری کوردستان.\nکۆچی بە لێشاو:\nبەداخەوە کۆچی بە لێشاوی گەنجەکان دەستی پێکردۆتەوە ولە سایەی سەری بازرگانانی کوردایەتی،ئەو کۆچە وێنەی ساڵانی نەوەدەکان کە پۆل پۆل لە باشووری کوردستان لە بەر ناهۆمێدی وسەرگەردانی روویان لە هەندەران دەکرد!\nهەمیسان گەنجەکان لە باشووری کوردستان روولە هەندەران دەکەن؟ ئەوە راستە؟\nش،ع:سڵاو،لە هەمووشآرەکان دەستی پێکردوە بە تایبەت لە شآری ڕانییە کە هۆیەکەشی بێکاری وبێ پارەییە بە داخەوە!\n… بەرەوکوێ دەچن؟\nبەرەو شاری ورمێ / لەرۆژهەڵاتی کوردستان / لە وێشەوە بە قاچاخ بۆ شاری / وان / ولەوێشەوە بۆ شاری ئیستامبوڵ، چوونکی عێڕاق مەرزەکانی تورکیای داخستووە.\n...بڵێی ئێڕان نەیانکاتە چەکدار؟\nش،ع:نازانم،هەموویان دەچنە وان وەک ساڵانی ئەوەدەکان،ئەفغانی وپاکستانیشن بە هەمان شێوە دێنە شآری سەلماس وخۆی.\n...تۆ بڵیی کام وڵاتی ئورووپی وەریان بگرێ؟ ئەگەر وەرنەگیران چۆن دەبێ؟\nش،ع:نا،ناگەڕێنەوە زۆربەیان بۆ بریتانیا دەرؤن،ئەو کۆچە هەر هەبووە بەڵام خەڵک بە فڕؤکە ئەهاتە ئیستامبوڵ.\n… ئەو گەنجانە پارەی ڕۆیشتن لە کوێ دێنن؟ چەندیان پێویستە؟ ئایا کام بەرپرس دەستی لەم کارەدا هەیە؟\nش،ع:شت دەفرۆشن بە هەرزان،خانوو،زەوی،تەنانەت گورچیلەی خۆیان دەفرۆشن! زۆرن لە هەژمار نایەن، بە دەستوری بەرپرسەکان بە هاسانی ویزای شێنگێن ئەفرۆشن بەڵام بە پارەیەکی زۆر،دەڵاڵیان هەیە بۆ ئەوان هاسانە وەرگرتنی فیزای شێنگێن، بە تایبەت دوکتوربەرهەم ساڵح / سەرککۆماری عێڕاق / مەکتوب سیاسییەکان،مەکتەب سەرۆک،بەڵام ئەوە بۆ دەوڵەمەندەکانە،فەقیر ناتوانێ ١٦٠،٠٠٠ بە فیزا بدا بە قاچاخ دەڕوا! من برایەکم لە بەر ئەوەی دۆستی پ،ک،ک، بوو نەی ئەوێرا بێتە تورکیا، فیزای شینگێنی لە خزمێکی نووری مالیکی کڕی بە ١٥٠ وەرەقە بۆ وڵاتی ئیسپانیا.\n...بە ڕێگای قاچاخ مەترسی نییە؟ لەو رۆژانەدا چەند گەنج لە فەقیرودەوڵەمەند ڕۆیشتوون؟\nش،ع:زۆریش بە دەریای ئیجەدا رۆیشتوون کە مەترسی هەیە،دووگەنج لەو حەفتەیەدا لە رێگای یونان مردوون!\n...ئەو گەنجانە کچ یان ژنیان تێدایە؟\nش،ع: بەڵێ، بە کامڵ خانەوادەن،زۆریشن کە دەڕؤن، بەڵام بە تایبەت گەنجەکانی ١٦ ساڵ تا ٢٣ ساڵن!\n...ئەو دووگەنجەی کە خنکاون هی کام شارن؟\nش،ع : بەڵێ، یەکیان هی رۆژهەڵاتی کوردستانە، ئەوی دیکەش هی شآری رانییەیە،هەروەها لە ئێڕانیش بە هەمان شیوە کۆچ دەستی پێکردوە!\n… زۆر سپاس بەرێزش،ع\nش،ع : خۆشەویستی.\n… ئەگەر پێویست بێ دەتوانم پەیوەندیت پێوە بگرم؟\nش، ع : لە خزمەت دام.\n… زۆر سپاس.


عەین عیسا - Mehr News Agency\nدەستدرێژییەکانی تورکیا دژی کورد بەردەوامە؛\nبەهۆی هێرشە تۆپخانەیەکانی تورکیا بۆ سەر یەکێک لە گوندەکانی شاری عەین عیسا لە باکووری سووریا دایکێک و چوار منداڵەکەی بە توندی بریندار بوون و ئەم لە حاڵێکدایە کە هەر ڕۆژە تورکیا هێرش دەکاتە سەر ئەو ناوچە.\nتورکیا لە عەین عیسا بنکەی سەربازی نوێی دامەزراند\nئەرتەشی تورکیا لە باکووری شاڕێگەی M4 لە نزیکی شاری عەین عیسا، بنکەی سەربازی نوێ دامەزراند.\nچاودێری مافی مرۆڤی سووریا؛\nئەمریکا بەڵێنی بە کوردی سووریا داوە بەر بە هێرشی تورکیا بگرێت\nچاودێری مافی مرۆڤی سوریا ڕایگەیاند: ئەمریکییەکان بۆ ڕێگری لە هێرشی نوێی تورکیا بۆ عەین عیسا، بەڵێنیان بە هێزی سووریای دیموکراتیک داوە.\nشەڕەکە قورستر دەبێت؛\nتورکیا هێرشی کردە سەر عەین عیسا/ هەسەدە بە خەستی بەرپەرچ دەداتەوە\nگرووپە چەکدارەکانى سەر بە تورکیا بە هاوکارى ئەو وڵاتە هێرشیان کردە سەر گوندەکانى سەر بە شاری عەین عیسا لە باکووری سووریا.\nهۆشداریی شەڕڤانانی هەسەدە :\nهێزەکانی سوریای دیموکرات لەبەیاننامەیەکدا رایانگەیاندووە کە گرووپە چەکدارییە سوورییەکانی سەر بە تورکیا لەڕێگای نێودەوڵەتی M4 خەریکی سەنگەرسازی و درووستکردنی بنکەی سەربازین.\nسەرچاوە ناوچەییەکان ئاشکرایان کرد:\nتورکیا چەندین بنکەی سەربازی لە گرێ سپی و عەین عیسا کردەوە\nپاش داگیر کردنی گرێ سپی، هێزەکانی سوپای تورکیا و چەکدارەکانی سەر بە ئەو وڵاتە بنکەی سەربازی زۆریان لە گوندەکانی گرێ سپی و عەین عیسا کردووەتەوە.\nتورکیا گرێ سپی و عەین عیسای بۆردومانکرد\nچەکدارانی گروپە چەکدارییەکانی سەر بە ئەنقەرە، هەریەک لە شارەکانی عەین عیسا و گرێ سپی لە کوردستانی سووریایان بۆردومانکرد.\nسەرچاوەیەکی نزیک لە هەسەد؛\nکۆنتڕۆڵی عەین عیسا لە دەستی سوپای سووریا و شەڕڤانانی کوردایە\nسەرچاوەیەکی نزیک لە هێزەکانی سووریای دیمۆکرات رایگەیاند کە کۆنتڕۆڵی ناوچەی عەین عیسا لە باکووری پارێزگای ڕەقە بە تەواوەتی لە دەستی هێزەکانی سوپای سووریا و شەڕڤانانی کورد دایە.


گرنگیدان ب تەندروستیا لەشی ل ھەیڤا رەمەزانێ • كۆمەڵەی قوتابیانی دەرمانسازی کوردستان - KPSA\n• شیرەتێن تایبەت ب سیستەمێ خوارنێ د هەیڤا ڕەمەزانێدا :\nموسلمانێن ساخلەم ب ڕوژی دبن ل هەیڤا ڕەمەزانێ ڕوژانە ژ سپێدێ هەتا ڕوژئاڤابوونێ، و ڕادبن ب وەرگرتنا دوو دانا، دانێ فتارێ، ، دانێ پارشیڤێ بەری سپێدێ و چەندين بەلگێن زانستی یێن هەین کو ڕۆژیان کاریگەریکا ئەرێنی هەیە لسەر ساخلەمیا مروڤی، و ڕوژیگر دشێت ب دیفچوونا هندەک ڕێنمایێن سادە، کێشا خو کێم کەت، و کێمکرنا تێکڕایا فشارا خوینێ و کولیستڕولی،و ب بەروڤاژی وێ چەندێ ، دبیت کێش ڕوژیگری زێدەبیت هەکە زێدەکاری دخوارنێدا بکەت ل دەمێ فتارێ و پارشیڤێ.\n• یاسایێن خوارنێ و ساخلەمیێ پێدڤیە دیف بچین :\n٭دشیاندایە وەرگرتنا ئاڤێ زێدەبکەین ب ڕێکا خوارنێن دەوڵەمەند ب ئاڤێ. بو نموونە، خوارنا شتی پارشیڤان یان خوارنا وێ پشتی فتارێ. هەروەسا زەلاتا کەسکاتی و زەرزەواتی یێن زەنگین ب ئاڤێ وەکی خیار و باجان سورکان. و دیرکەفتن ژ ڤەخوارنا وان ڤەخوارنێن کافایین تێدا وەکی قەهوە و چای و کولا چونکی کافایین دبیتە هوکارێ گەلەک میزتنێ، و دبیتە ئەگەرێ توشبوونێ ب هشکبوونێ. و ل بیراتە بیت کو ڤەخارنێن گازی یێن کو شەکر تێدا دێ یەکێن وزێ زێدەکەت بو سیستەمێ تە یێ خارنێ. جهێ هندێ دشێی خوارنێن دەولەمەند ب ئاڤێ ، وەکی شوربێ یان زەلاتا کەسکاتیا یا نی بخوی.\n٭ ڕەمەزانا ئەڤ ساڵە ڕوژێن وێ دگەرمن و ب ڕوژی دبن بو دەمەکێ درێژ، ماوێ ڕوژیگرتنێ ۱٥ هەتا ۱٦ دەمژمێرایە. یا گرنگە ل دەمێ نیڤرو، دەمێ گەرمی زێدە دبیت، ل جهەکێ سیبەر و هەوایەکێ باش، و دیر بی ژ بەرکفتنا تیشکا ڕوژێ.\n• خوارنا دانێ فتارێ یێ ساخلەم و هاوسەنگقەرەبووکرنا وزا خو:\nفتارەکرن ب ۳ خورمان کو ڕێکەکا تەقلیدیە و ساخلەمە چونکی خورمە یا دەوڵەمەدە ب ڕیشالان. وخوارنا زورا کەسکاتییا ل فتاری بو پێدانا ڤیتامینان بو لەشی. زێدەباری دانەوێلە بو زێدەکرنا وزە و ڕیشالان دلەشی دا. خوارنا گوشتێ ڤالا ژ چەورییان و مریشک بێی چەرم و ماسی یا بژارتی یان لینای د فرنێ دا بو بدەست ڤەئینانا دانەکی باش ژ پروتینێ ساخلەم . و ب شێوەیەکێ گشتی دیرکەفتن ژ خوارنێن قەلاندی یان چێکری یێن کو رادەکێ بلند ژ چەوری یان شەکرێ تێدا . پارشیڤ دانەکێ سادەییە کو روژیگر دخوت بەری سپێدێ دا هاریکارییا وان بکەت لسەر روژی گرتنێ . وپێدڤیە لسەر هندەک چینێن دیارکری کو پویتەدانەکا زور بدەنە پارشیڤێ وەکی کەسێن بتەمەن ، یێن دوگییان و شیری ددەن ،هەروەسا ئەو زاروکێن حەزدکەن ب روژی بن. و دڤێت ئەڤ دانە ڤان تشتان بخوڤە بگریت وەکی کەسکاتی وپشکەک ژ کاربوهیدراتا وەکی نانی ، و خوارنێن دەولەمەند ب پروتینان وەکی سپییاتییان یان هێک.\n٭دیرکەڤە ژ خوارنا برێن مەزن ژ شریناهییان. و باشترە خوارنا فێقییێن سارکری کو ئاڤ تێدایە بو شرین کرنێ وەکی شتی، خوخ، و ترەقی.\n٭ دڤێت سنورەکی بو خوارنێن دەولەمەند ب چەورییا بدانین. و باشترە دیرکەڤین ژ قەلاندنا خوارنان، بکارئینانا رێکێن دی دلێنانێ دا وەکی لێنان لسەر هەلمێ یان بکارئینانا بڕەکا کێم ژ زەیتێ، یان لێنان د فڕنێ دا.\n٭ دیرکەفتن ژ خوارنێن بڕەکا زۆر یا خوێ تێدا، و گوشتێن دروستکری (معەلەب )، و پەنیرێن سویر.\n٭ خوارن بشێوەیەکێ هێدی و ب بڕێن گونجای ل دیف پێدڤییا خو.\n٭ هەوڵدە کو ب لڤی ل دویف شییانێن خو و یێ چالاک بە ل ماوێ شەڤێ، و ئەنجامدانا وەرزشێ بو ماوێ نیڤ دەمژمێرێ.\n٭ نڤستنەکا باش بو ماوەکێ گونجای نە زور و نە کێم.\n• ڕوژی گرتن بو نەساخێن شەکرە هەی و فشارا خوینێ :\nنەخوشێن توش بووی ب نەساخیا شەکرێ جورێ ۱ د هێنە ئاموژگاری کرن ب نەگرتنا ڕوژییان. بەلێ بو نساخێن توشبوی ب نەخوشییا شەکرێ جورێ ۲ یان بلندییا فشارا خوینێ دبیت بشێن ب ڕوژی بن هەکە بارێ وان یێ تەندروستی ل ژێر چاڤدێریێ بیت ل دیف رێکا سیستەمی خوارنێ یان دەرمانان. بەلێ پا دهێنە ئاموژگاریکرن کو ئەڤ نەساخە سەرەدانا نوژداری بکەن بەری ڕوژیگرتنێ.\n• ڕوژیگرتن د ماوێ دوگیانیێ و شیردانێ:\nپێدڤییە لسەر ژنکێن دوگییان یان یێن شیری ددەن کو سەرەدانا نوژدارێ بکەن بو وەرگرتنا بوچوونا وێ.\nKPSA’s Member from Dhok Team\nناو و بەکارهێنانەکانی چەند دەرمانێکی باو


سەردانکردنی ماڵەوە - Feropedia\nماڵەوە /پێشخستنى مامۆستا/سەردانکردنی ماڵەوە\nKizhan Abdulla پێشخستنى مامۆستا\nسەردانکردنی ماڵەوەدەکرێت ئامڕازێکی بەنرخ بێت بۆ زیادکردنی بەشداری کردنی دایک وباوکەکان لەپەروەردەکردنی منداڵەکانیان. لێرەدافێردەبیت چۆن دەتوانیت دەستپێبکەیت بەگوێرەی پسپۆڕان!\nزۆرجارمامۆستاکان سەرسام دەبن بۆچی هەوڵەکانیان سەرکەوتونابێت لەرێکخستنی بواردا بۆ دایک وباوکەکان تاکوزیاتربەشداری بکەن لەچالاکییەکانی ناوپۆلدا. بەخوێندکارەکاندا نوسراودەنێرن بۆماڵەوە وپەیوەندی تەلەفونی دەکەن وئیمەیل ونامەدەنێرن. بەڵام کاتێک هەوڵەدوبارەکان بۆگفتوگۆکردن لەگەڵ دایک وباوکەکان بێ وەڵام مانەوە،ئيدى زۆربەی مامۆستاکان بێ ئومێد دەبن ودەست دەکەن بە گریمانەی نەرێنی دەربارەی بەشداریکردنی دایک وباوکەکان.\nسەردانکردنی ماڵەوە پەیوەندی ئەرێنی و گفتوگۆکردن لەگەڵ خێزانەکاندا دروست دەکات. ئەوانە جێگرەوەی کۆبوونەوەى مامۆستاو دایک وباوک نین بەڵکو پرۆسەیەکە کە بەهۆیەوە مامۆستاکان پشتگیریەکانیان بۆخێزانەکانی خوێندکارەکان پیشان دەدەن. بەسەردانکردنی ژینگەی ماڵەوە یان شوێنێکی تر کەخێزان وا هەست بکات ماڵی خۆیەتی وئاسودەبێت. سەردانکردنی ماڵەوە پێویستە لەخواستێکی ڕاستگۆیانەوەسەرچاوەبگرێت بۆیارمەتی دان وکارکردن لەگەڵ خێزانەکاندا. سەردانکردنی ماڵەوە کارلێکە چالاکەکان زیاد دەکات کە بەهۆیەوە مامۆستاکان پشتگیری ڕاستەقينەى خۆيان دەخەنە ڕوو كاتێك لايەنە بەهێزەكانى خێزانەكانيان بۆ دەركەوت.\nبۆئەومامۆستایانەی ئارەزوی سەردانکردنی ماڵەوەی خوێندکاران دەکەن. لێرەدا چەند ئامۆژگارییەک هەیەبۆدەست پێکردن.\nلەوانەیە مامۆستاکان بێدەنگ بن لەجێبەجێکردنی سەردانکردنی ماڵەوە بەهۆی پابەندبون بەکات وبەشداری کردنی ئەرکەوە. چەندین نامەی پشتگیری هەیە دەربارەی سەردانکردنی سەرکەوتو لەلایەن مامۆستاکان وخێزانەکانەوە بەڵام بەبێ رێنمای قوتابخانە وپشتگیری ناوچەی وتوانای مامۆستا بۆدانانی کات بەدرێژای ڕۆژی خوێندن بۆسەردانکردنی ماڵەوە سنوردارە\nبۆئەوانەی کەبڕیاریان داوە، گرنگەباش ئاگاداری سوود و دەستكەوت و ئاستەنگەكانى سەردانی ماڵەوەبن. کاتێک مامۆستاکان سەردانی ماڵەوە دەکەن دەتوانن هەنگاوبنێن بۆتوێژینەوە، پرۆژە و ئامرازو باڵگەنامەی پرۆسەکە.\nیەکێک لە لێکۆڵینەوەکان بریتیە لەفێربون دەربارەی خێزانی خوێندکارەکان وکۆمەڵگەکەیان وگەرەکەکەیان وزمانەکەیان، یان جیاوازی کەلتور و خشتەی کارەکانیان.هەستیاربەکاتێک سەردانی ماڵەوە دەکەیت وبەرێزەوە گفتوگۆ بکە، وابێت لە ئاست پێگەى خێزانەكە بيت.\nبە دواداچوون بكە بۆ ئەوانەى پێشترئەم كارەيان ئەنجام داوە تابزانى کە چۆن سەردانی ماڵەوەیان کردوە. گەر ئەتەوێت پرۆسەیەک دروست بکەیت کە شیاو وڕاستەقینەو بەسود بێت بۆخوێندکارەکان وخێزانەکانیان ئەم هەنگاوە گرنگە.\nپلانی بەرنامەڕێژی( ستراتیجی)\nئەومامۆستایانەی کەبەڕێکوپێکی سەردانی ماڵەوەدەکەن ئامۆژگاری دانانی پەیوەندی دەکەن لەگەڵ دایک وباوکەکان داپێش دەستپيکردنی ساڵی خوێندن. هەندێک شێوازی سەردانکردنی ماڵەوە جەخت دەکاتەوە لەسەرسودی بەیەکەوەبونی مامۆستا، بەیەکەوە ڕۆشتن بۆماڵی خوێندکارەکان وخۆناساندنیان بەدایکوباوکەکان بەدرێژای هاوین.پێویستە یەکەم سەردان تیشک بخاتەسەر بنیاتنانی پەیوەندی ودرێژکردنی پشتگیری وچالاکانە گوێگرتن لەدایک وباوکەکان. بۆدڵنیای وسەلامەتی خشتەی سەردانی ماڵەوە، كە پێکدێت لە شوێن وکات وبەروار، پێویستە بدرێت بە ستافی قوتابخانەکە.\nلەوانەیە هەمووکات دایکوباوک هەست بە ئاسودەيی نەکەن لەماڵەوە کۆببنەوە.شوێنی جێگرەوە وەکو کتێبخانە و قاوەخانەیەکی بێدەنگ یان تەنانەت چێشتخانەیەکی خواردنی خێرالەوانەیە شوێنێکی شياوبێت بۆسەردانی خێزانەکان. هەروەها نەرم بون دەشێت بە واتاى چاوپێکەوتن بێت لە کۆتایی هەفتەکاندا. پێش دەستپێکردنی قوتابخانە یان لەکۆتای ڕۆژی قوتابخانەدا.\nپلانی سەردانکردنی ماڵەوەبەشێوەیەکی پێشکەوتو ڕێگەبەمامۆستاکان دەدات بەشيوەیەکی ستراتیجی سەردانی ئەوخوێنکارانە بکات کە خوشک وبران یان ئەوانەی لە هەمان گەڕەکدا دەژین.\nتیشک خستنەسەر لايەنە بەهێزەكان\nئەومامۆستایەی کەبەهەڵسوکەوتێکی بێ ڕەخنە دەچێتە ماڵەکە دەتوانێت لە چاوى خێزانەكەوە شتەكان ببينێت.، كە ئەمەش گفتوگۆيەكى كلتورى بە ئەنجام و بێلايەنانە دەخوڵقێنێ. خۆ ئەگەرمامۆستاكە ويستى لايەنێكى نەرێنى خوێندكارەكەى باس بكات دەتوانێت تەكنيكى ساندويچ(لەفە) بەكاربێنێت، ئەويش بريتيە لە باسكردنى لايەنە نەرێنيەكە لەنێوان دوو خاڵى بەهێزدا وەكو ساندويچ.\nنەخشەی کرداری دروست بکە\nگوێگرتن لە تێبینی و نیگەرانی وبیرۆکەی دایک وباوکەکان بۆمنداڵەکەیان ئارەزوی ڕاستەقينە و بايەخ نیشان دەدات. لەیەکەم سەردانی ماڵەوەداپێویستە مامۆستاکان تێبینی نەنوسن، لەبەرئەوەی ڕەنگە کۆکردنەوەی زانیاری گومان یان بێ متمانەيی دایک وباوک زیادبکات. بەڵکومامۆستائەگەر پرسیاری هەبوودەتوانێت پرسیارلە دایک وباوکەکان بکات وتێبینی هزری وەربگرێت ودواتر یاداشتنامە دروست بکات وتێبینیەکانی تیابنوسێتەوە دەربارەی ئەوەی گفتوگۆی لەسەرکرا.\nپێش سەردانکردنی مالەوەمامۆستاکان دەتوانن دایکوباوکەکان ئاگاداربکەنەوە لەوەی کەتێبینی دەنوسن دەربارەی نیگەرانی یان بیرۆکەکان کەلەئەنجامی گفتوگۆکردنەکەوە دروستبوو. لەوانەیەئەم تێبینیانەلەسەرکۆبونەوەکانی قوتابخانەی تر بنیات بنرێت وپلانی کرداری بدات کە دایک وباوک ومامۆستاکان دەتوانن دروستی بکەن.\nتاکە ڕێگەیەک کە بەرپرسیارانە بتهێڵێتەوەبەرامبەرخێزانی منداڵەکان بریتیە لەبەردەوامی ودوبارەسەردانکردنەوەو بەردەوام نوێکردنەوەی پلانی کارەکە کەمامۆستاوخێزان بەیەکەوەبەدیبێنن. دۆزینەوەی ڕێگای لەلایەن دایک وباوکەوە زۆرگرنگە، پاشان پشکنین بەڕێکوپێکی بەیەکەوە دەربارەی بنياتنانى ئامانجێکی هاوبەش بۆمنداڵەکان پلاتفۆرمێکی کراوە وبەردەوام بۆ مامۆستاکان ودایکوباوکەکان دروستدەكات کە بەهۆیەوە گفتوگۆبکەن وکارلێک بکەن.\nسەردانکردنی ماڵەوە دەستپێکێکی گرنگەبۆ گفتوگۆیەکی ئەرێنی وپەیوەندی لەنێوان مامۆستاکان وخێزانى خوێندکارەکاندا. دانانی بنا‌غەیەکی بەهێز بەهۆی سەردانکردنی ماڵەوەیەکەم هەنگاوە، وە ئەم پەیوەندییانە زیاد دەکات لە ڕێى گفتوگۆیەکی دوو لايەنەوە.\nوەرگێڕ: کیژان عبدالله أحمەد\nبابەتەكان بەشداری خێزان دایک وباوک و پەروەردە گەشەپێدانی مامۆستا،\nپێشتر بەرێوەبردنی پۆل: دوو هەنگاوەکەی هەڵوێست وەرگرتن\nدواتر ڕەچەتەی هاندانی فێربوونی بێکۆتا


تاکتیکی ئەرمەنەکان بەرامبەر بە کورد.\nلەگەڵ ھێرشی ئەمریکا بۆ سەر عیراق (٢٠٠٣)، کوردەکانی باشوور سەربەخۆییان بەدەستھێنا، لەباکووری کوردستانیش، بزووتنەوەی رزگاریخوازی لەڕووی سیاسی‌و سەربازییەوە گەیشتە لووتکەی ھێز. لەو ساڵانەدا کە ئەگەری «دامەزرانی دەوڵەتی کوردی» بەھێز بوو، کوردستانی سوور دەیتوانی ببێتە باشترین زەمینەی ھاوکاری نێوان کوردەکان‌و روسەکان. (٣) جگە لەمە، روسیا لەدژی سیاسەتەکانی ئەمریکا کە دەیویست بەسەر تورکیادا کاریگەری بخاتە سەر ئازەربایجان، جۆرجیاو چیچان، ھەروەھا لەبەر ئەوەی بەدەست تورکیاوە دەیناڵاند، ئاسایی بوو کە پێویستیان بەدۆستێکی وەفاداری وەکو کورد بێت. کوردەکان لەخۆرھەڵاتی ناوەڕاست پێشکەوتنی بەرچاویان بەخۆوە دەبینی.\nبەڵام کۆتایی ساڵی ١٩٩١، پێشکەوتنەکانی بەجیھانیبوون لەیەکێتیی سوڤێت‌و قەفقاس، دەرفەتی ئەوەی نەدا کە روسیا، کوردەکانی خۆرھەڵاتی ناوەڕاست‌و قەفقاس وەکو «فاکتەرێکی ھاوکار» بەکاربھێنێت‌و، نەیانتوانی سیاسەتە کرچ‌و کاڵەکانیان بەرامبەر بەکورد جێبەجێ بکەن.\nلەساڵی ١٩٩٢شدا، ئەو پێشکەوتنانەی کە لەدەوروبەری کوردستانی سووردا ھاتبووە ئاراوە، وردە وردە رەھەندی جیاوازی بەخۆوەبینی. قەرەباغی شاخاوی ئازەربایجان، کوردستانی سوورو جوگرافیایەکی فراوان کە لەدەرەوەی ئەو ناوچانە مابوونەوە، ھەمووی یەک لەدوای یەک کەوتنە دەستی سوپای ئەرمەنستانەوە. ئیدی قەوارەیەک بەناوی «یەکێتیی سۆڤێت» نەمابوو. ھەرچەندە کۆمارەکانی قەفقاس لەلایەنگرانیشیان دابڕابوون، بەڵام لەناو ھەوڵێکی بێوێنەدا بوون بۆ جێبەجێکردنی ئەو سیاسەتانەی کە لەگەڵ بەرژەوەندییە نەتەوەییەکانی خۆیاندا دەگونجا.\nنەمانی یەکێتیی سۆڤێت‌و، دوای ئەوەی لە ١٧/٥/١٩٩٢ ناوچەی لاچین کەوتە ژێر دەسەڵاتی ئەرمەنەکانەوە، کۆمەڵی «یەکبوون» کە متمانەیان بەئازەرییەکان‌و بەئەرمەنەکانیش نەبوو، ئومێدی کوردستانی سووریان رووخا.\nلەو قۆناغەدا، بەتایبەت دوابەدوای داگیرکردنی لاچین، بەپلانێکی وەزارەتی بەرگریی روسیاو حکومەتی ئەرمەنستان، ھەندێک کورد ویستیان ھەنگاوێک بەناوی «قەڵەمبازی لاچین» بنێن، ئەمەش نموونەیەکی سەرنجڕاکێش بوو لەو ھەوڵانەی کە چۆن کورد بۆ بەرژەوەندی خۆیان بەکاردێنن.\nدوای ئەوەی لە ١٧ی ئایاری ١٩٩٢، ناوچەی لاچین لەلایەن ئازەرییەکانەوە رادەستی ئەرمەنەکان کرا، ئەرمەنەکان جگە لەقەرەباغی شاخاوی کە ھەموو دنیا بەخاکی ئەرمەنستانی دەزانی، دەستیانکرد بەداگیرکردنی یەکەم ناحیەی ئازەربایجان. ئازەرییەکان بەڕێنمایی تورکەکان ھەوڵیان دەدا ئەرمەنییەکان وەکو ھێزێکی داگیرکەر بناسێنن، ئەرمەنییەکانیش لەبەرامبەردا دەیانویست پاساوی یاسایی‌و مافی بۆ کردەوەکانیان بدۆزنەوە. کوردەکان باشترین ئامراز بوون بۆ ئەمە.\nلەناوچەی لاچین، کە ھەموو دنیا دەیزانی شوێنی نیشتەجێبوونی کوردەکانە، کۆمارێکی کوردیی ساختە دادەمەزرێندراو، بەمەش بەرگێکی یاساییان بە بەر ئەو داگیرکارییەدا دەکرد. ئەرمەنەکان بۆ جێبەجێکردنی ئەم پلانە، «ڤ. مستەفایێڤ» جێگری سەرۆکی یەکبوون‌و چەند رووناکبیرێکی کوردی ئەرمەنستانیان بەکارھێنا کە رێگەیان لە «م. بابایێڤ» سەرۆکی «یەکبوون» و ئەوانی تر جیا کردبۆوە.\nپێش ئەوەی بچینە سەر وردەکاریی رووداوەکە، بەپێویستی دەزانم ئەو ھەڵوێستەی ڤەکیل مستەفایێڤ روون بکەمەوە کە کوردێکی وڵاتپارێز بوو. ئەو پیاوە کە پێشتر ئەفسەرێکی سوپای سوور بوو، توانای شیکردنەوەی ناوەڕۆکی پلانی ئەرمەنەکان‌و کارەکتەری سەرەکی پێشھاتەکانی ناوچەکەی ھەبوو. لەکاتێکدا بەڕاسپاردەی ھەندێک بەرپرسی وەزارەتی بەرگری روسیا، دەستی دابووە ھاوکاریکردنی ئەرمەنییەکان، بەڵام ھێشتاش متمانەی تەواوی بەڕوسەکان‌و ئەرمەنەکان نەبوو.\nبەشی سێزدەم: www.emrro.com/kurdistanisur13.htm\nبەشی دوازدەم: www.emrro.com/kurdistanisur12.htm


ڕۆژی جیهانیی ئازادیی ڕۆژنامەگەرییە، بارودۆخی ڕۆژنامەنووسانی سزادراوی بادینان چۆنە؟ - پەرەگراف\nڕۆژی جیهانیی ئازادیی ڕۆژنامەگەرییە، بارودۆخی ڕۆژنامەنووسانی سزادراوی بادینان چۆنە؟\nلە ڕۆژی جیهانیی ئازادیی ڕۆژنامەگەریدا، كەسوكاری ڕۆژنامەنووس و چالاكانی سزادراوی بادینان لەبارەی دۆخی دەستگیركراوەكانەوە بۆ پەرەگراف دەدوێن. ماوەیەكی زۆرە ڕێگە بە دوو ڕۆژنامەنووسە دەستگیر كراوەكە نادرێت پەیوەندیی تەلەفۆنی لەگەڵ كەسوكاریان ئەنجام بدەن. سەنتەری میترۆیش دەڵێت: پێشێلكارییەكان بەرانبەر ڕۆژنامەنووسان بۆ نیو هێندە دابەزیوە.\nئەمڕۆ لە جیهاندا بە ڕۆژی ئازادیی ڕۆژنامەگەری دیاری كراوە. ڕەوشی ئازادیی ڕۆژنامەگەری لە هەرێمی كوردستان بە تایبەت لە دوای دەستبەكاربوونی كابینەی نۆیەمی حكوومەتی هەرێم بە سەرۆكایەتیی مەسروور بارزانی، لە ئاستێكی خراپدایە. كارنەكردن بە یاسای ڕۆژنامەگەری بەردەوامە و دەیان پێشێلكاریی بێ لێپرسینەوە بەرانبەر ڕۆژنامەنووسان كراوە.\nبەپێی لێدوانی كەسوكاری دەستگیركراوانی بادینان بۆ پەرەگراف، هەردوو ڕۆژنامەنووس شێروان شێروانی و گۆهدار زێباری، نزیكەی دوو مانگە ڕێگەیان پێ نەدراوە تەلەفۆن بۆ كەسوكاریان بكەن، ئەمە لە كاتێكدایە تەلەفۆنی سنووردار بۆ دوو كەس لە سزادراوەكانی دیكە ڕێك دەخرێت، پەیوەندیی تەلەفۆنیی سزادراوێكی دیكەیشیان ڕاگیراوە.\nڕووگەش عیززەدین، هاوسەری شێروان شێروانی، بۆ پەرەگراف وتی "بەر لە نەورۆز لەگەڵ شێروان دوو خولەك قسەمان كردووە، دوای ئەوە تەلەفۆنی نەكردووە. براكەی سەردانی ئاسایشی كردبوو، پارە و جلوبەرگی بۆ بردبوو، بەڵام ڕێگەیان نەدابوو خۆی ببینێت".\nهەروەها ئەیهان سەعید، برای شڤان سەعید و چالاكی مافەكانی مرۆڤ، بە پەرەگرافی وت "ڕێگە بە كاك شێروان و كاك گۆهدار نادرێت تەلەفۆن بكەن، ئەوانیش بە بیانووی ئەوەی كە دەنگیان تۆمار كراوە و بڵاو كراوەتەوە".\nبەشدار حەسەن، پارێزەری دۆسیەی دەستگیركراوانی بادینان، بۆ پەرەگراف تیشكی خستە سەر ئەوە كە "بە بەردەوامی" سەردانی ئاسایش دەكەن بۆ بینینی ڕۆژنامەنووس و چالاكانی دەستگیركراوی بادینان، بەڵام "هەر جارەی بە پاساوێك ڕێگە نادەن" بیان بینن، تەنانەت ڕێگە نادەن بە تەلەفۆنیش قسەیان لەگەڵ بكەین.\nكۆتایی ساڵی ڕابردوو و سەرەتای ئەمساڵ، لە هەڵمەتێكدا كە چەند مانگێكی خایاند، ژمارەیەكی زۆر ڕۆژنامەنووس و چالاكی دەڤەری بادینان دەستگیر كران. بەشێكی زۆریان تا ئێستایش دادگایی نەكراون، پێنج كەسیشیان تۆمەتی "سیخوڕی" و "هەوڵدان بۆ تێكدانی ئاسایشی هەرێم"یان دراوەتە پاڵ و سزای شەش ساڵ زیندانیكردنیان بۆ دەركراوە.\nپێنج چالاك و ڕۆژنامەنووسە سزادراوەكە بریتین لە (شێروان شێروانی، ئەیاز كەرەم، گۆهدار محەمەد، هاریوان عیسا و شڤان سەعید). ئێستا دۆسیەكەیان لە دادگای پێداچوونەوەی هەولێرە و كەسوكار و پارێزەرەكانیان دەڵێن "چاوەڕێین دادگای پێداچوونەوە ئەو سزا نادادپەروەرانە هەڵبوەشێنێتەوە و ئازادیان بكات".\nدۆخی سێ سزادراوەكەی دیكەی بادینان چۆنە؟\nجەرگیس كەرەم، برای ئەیاز كەرەم كە یەكێكە لە پێنج سزادراوەكەی بادینان، ئەمڕۆ بە پەرەگرافی وت "زیاتر لە دوو مانگە ئەیاز تەلەفۆنی نەكردووە و نازانین هۆكارەكەی چییە".\nبراكەی ئەیاز كەرەم وتیشی "دوو تا سێ جار ڕێگەیان داوە پارەی بۆ بنێرین، یەك جاریش جلوبەرگ. نزیكەی پێنج مانگ لەمەوبەریش یەك جار بینیومانە".\nئەیهان سەعیدیش جەختی كردەوە كە "هەفتانە یان چەند هەفتە جارێك" ڕێگە بە "كاك شڤانی برام دەدەن تەلەفۆن بكات، بەڵام تەنیا هەواڵپرسییە، ڕێگە نادرێت باسی بارودۆخی خۆیان بكەن".\nئەیهان سەعید نموونەی ئەوەی هێنایەوە كە "پێشتریش لە تەلەفۆندا باسی هەموو شتێكیان نەدەكرد، بەڵام كە لیژنەی مافی مرۆڤ ڕۆیشتە لایان، باسیان كرد كە دەرمانیان پێ نادرێت و شوێنیان خراپە، كاك شێروانیش وتبووی جارێك لێم دراوە".\nلای خۆیشیەوە سەعید عیسا، برای هاریوان عیسا، بە پەرگرافی وت "هەفتەیەك لەمەوبەر هاریوان تەلەفۆنی كرد، ماوەكەی كەمتر لە خولەكێك بوو. وتی: بارودۆخم باشە. لەوە زیاتر هیچی نەوت".\n"چەند جارێك هاریوان داوای جلوبەرگی كردووە، دوو جار بۆمان برد، بەڵام لە ئاسایش لێیان وەرنەگرتین، وتیان قەدەغەیە، ئەم دوایین جارەش داوای كرد، وتم دوو جار بۆم هێناویت ئاسایش ڕێگە نادەن"، سەعید عیسا وای وت.\nبراكەی هاریوان عیسا ئاماژەی بەوە كرد كە "لە دوای سزادانیەوە نەمان بینیوە. دوو بۆ سێ هەفتە جارێك تەلەفۆن دەكات، ئەویش یەك یان دوو خولەك قسە دەكات".\nلە ڕۆژی جیهانیی ئازادیی ڕۆژنامەگەریدا، تیمی CPT سەردانی خانەوادەی شێروان شێروانی كرد و دەڵێـت "هاودەنگ لەگەڵ خانەوادەی شێروان شێروانیدا، سی پی تی داوا لە حكوومەتی هەرێم دەكات كە ڕێگە بە هەبوونی پەیوەندیی تەلەفۆنی لە نێوان شێروان شێروانی و خانەوادەكەی بدرێت و گەرەنتی بدرێت لە بەڕێوەچوون و پێشكەوتنی پڕۆسەیەكی پێداچوونەوەی دادپەروەرانە بە دۆسیەی زیندانیانی بادینان".\nكونسوڵگەریی ئەمریكایش لە هەولێر، بە بۆنەی ڕۆژی جیهانیی ئازادیی ڕۆژنامەگەرییەوە دەڵێت "ڕاگەیاندنی ئازاد پێویستیی بەدیهێنانی حكوومەتی بەرپرسیار و كۆمەڵگای كراوە و گەشەپێدانی ئابوورییە. لەم ڕۆژەدا ویلایەتە یەكگرتووەكانی ئەمریكا پابەندبوونی خۆی بە پاراستنی ئازادییە بنەڕەتییەكان دووپات دەكاتەوە و دان بە ڕۆژنامەواناندا دەنێت بۆ ئەو ئازایەتییەی پێویستە بۆ بە ئەنجام گەیاندنی كارەكانیان لە بارودۆخی سەخت و مەترسیداردا".\nسەنتەری میترۆ بۆ داكۆكی لە مافی ڕۆژنامەنووسان، ئەمڕۆ ئاماری چوار مانگی پێشێلكارییەكانی بڵاو كردەوە، كە بەپێی ئامارەكە "49 پێشێلكاری بەرانبەر 36 ڕۆژنامەنووس" كراوە.\nجۆرری پێشێلكارییەكانیش بەم جۆرە بوون "23 حاڵەتی ڕێگری لە ڕووماڵكردن، 15 حاڵەتی هێرش و هەڕەشە و سووكایەتی، شەش حاڵەتی زەوتكردنی كەلوپەلی ڕۆژنامەوانی، پێنج حاڵەتی دەستبەسەركردن بەبێ بڕیاری دادگا".\nبەپێی ئامارەكانی سەنتەری میترۆ، بەراورد بە ئاماری چوار مانگی سەرەتای 2020 كە (88) پێشێلكاری هەبووە، پێشێلكارییەكان بۆ نزیكەی نیوە دابەزیوە.


ئیکاردی هەنگاوێکی دیکە لە ریال مەدرید نزیک دەبێتەوە\nلە یاریی ئەمشەوی ئینتەر میلان دوورخرایەوە\nماورۆ ئیکاردی بۆ یاریی ئەمشەوی ئینتەر میلان بەرامبەر سامپدۆریا دوورخرایەوە و رۆژ بە رۆژ پەیوەندی نێونا ئینتەر میلان و ئیکاردی ئاڵۆزتر دەبێت و رۆژنامەیەکی ئیتاڵیش لە ژمارەی ئەمڕۆیدا ئاشکرایکردووە ئیکاردی و ئینتەر میلان رێککەوتوون و هاوینی داهاتوو دەست لە یەکتری بەربدەن.\nرۆژ بە رۆژ پەیوەندیی نێوان ماورۆ ئیکاردی و ئینتەر میلان ئاڵۆزتر دەبێت و لۆچیانۆ سپالێتی بۆ یاریی ئەمشەویش ئەو هێرشبەرە ئارجێنتینییەی دوورخستەوە.\nلەوەتەی ئینتەر میلان نیشانی کاپتنی لە ئیکاردی سەندەوە و بە سەمیر هاندانۆڤیچی سپارد، کێشەی نێوان ئینتەر و ئیکاردی تەقیوەتەوە و رۆژ بە رۆژ رۆیشتنی ئیکاردی لە ئینتەر میلان نزیکتر دەبێتەوە.\nسپالێتی بە بیانووی پێکانێکی سووک ئیکاردی بۆ یاریی ئەمشەو بەرامبەر سامپدۆریا دوورخستووەتەوە، بەڵام بەگوێرەی سەرچاوەی میدیا ئیتاڵییەکان دوورخرانەوەی ئیکاردی بەهۆی ئەو ئاڵۆزییانە بێت کە لە نێوان هەردوولا دروستبووە.\nدژی سەندنەوەی نیشانەی کاپتنی ئیکاردی ئامادە نەبوو رۆژی پێنجشەممە بەرامبەر راپید ڤیێنا لە یۆرۆپالیگ یاریی بکات و پێدەجێت بەشداریی نەکردنی ئیکاردی لە یاریی ئەمشەو بە هەمان هۆکار بێت.\nرۆژنامەی کۆرێری دیلۆ سپۆرتی ئیتاڵی کە لە ئینتەر میلان نزیکە لە مانشێتی ئەمڕۆ یەکشەممەیدا نووسیویەتی ئیکاردی و ئینتەر میلان گەیشتوونەتە رێککەوتن، هاوینی داهاتوو بەیەکجاریی دەست لە یەکتری بەر بدەن و ئیکاردی ماڵئاوایی لە ئینتەر بکات.\nکاردانەوەکانی ئینتەر دوای ئەوە هات چەند جارێک واندا نارای هاوسەر و بەڕێوەبەری کارەکانی ئیکاردی داوای زیادکردنی مووچە و پاداشتەکانی ئیکاردی لە ئینتەر دەکرد و رەتیشی دەکردەوە گرێبەستەکەی نوێبکرێتەوە، کە هاوینی 2021 گرێبەستەکەی ئیکاردی لەگەڵ ئینتەر میلان کۆتایی دێت.\nئیکاردی لەم وەرزەی سێریا ئەی نۆ گۆڵی بۆ نێرادزۆری کردووە، بەڵام پێدەچێت تاکو کۆتایی ئەم وەرزە چیدیکە ئینتەر پشت بە ئیکاردی نەبەستێت و یانەکانی ریال مەدرید و یۆڤێنتۆس و چێڵسیش خۆیان ئامادەکردووە و چاویان لەو هێرشبەرە 25 ساڵانەیە.


كەشێكی هاوینە ڕوو لە هەرێم دەكات - تۆڕی میدیایی خەڵک\nخەڵك نوسینگەی سەرۆكوەزیرانی عێراق ڕایدەگەیەنێت ، لەسەردانەكەی دوێنێی جێگری سەرۆكوەزیرانی ڕوسیا بۆ لای مستەفا كازمی نامەیەكی وڵاتەكەی دایە، كە باس لە هاوكاری و هەماهەنگی زیاتری نێوان هەردوو وڵات دەكات. لە نوسینگەی سەرۆكوەزیرانی عێراق وا بڵاویكردۆتەوە، كە دوێنێ یوری بۆریسۆڤ، جێگری سەرۆكوەزیرانی ڕوسیا كۆبوونەوەیەدا لەگەڵ مستەفا كازمی گفتوگۆكراوە سەبارەت بە دۆخی ئەمنی ناوچەكە، بەتایبەت سوریا و هەوڵەكانی عێراق بۆ دووبارە دروستكردنەوەی ئارامی. هەر لە كۆبونەوەكەدا باس لە هاوكاری و هەماهەنگی زیاتری نێوان هەردوو وڵات كراوە، كە كە پێشبینی دەكرێت باس لە ڕۆڵی ڕوسیا بكات لە ناوچەكەدا بەتایبەت لە وڵاتێكی دراوسێی وەك سوریا.\nبەپێی ڕاپۆرتە كەشناسییەكان، پلەكانی گەرما لە ناوچەكانی هەرێمی كوردستان بەرزدەبنەوە و دەگاتە نزیكەی 35 پلەی سەدی.\nئاراس جەبار، شارەزای كەشناسی بۆ (خەڵك) ئاماژەی بەوەكرد، سبەینێ چوار شەمە ٧-٤-٢٠٢١ پلەكانی گەرما بە تێكرای ٢ تا ٥ پلەی سیلیزی لە ناوچەكانی هەرێم بەرزتردەبنەوە.\nڕاشیگەیاند، لە ئەنجامی زیاتر بوونی كاریگەری بارستە ھەوای گەرمی باكوری ئەفریقا لە سەرناوچەكە سبەینێ لە تەواوی ناوچەكانی ھەرێمدا پلەكانی گەرمی بەرزتردەبنەوە و ھەست بە گەرما زیاتر دەكرێت.\nئاماژەی بەوەشكرد، ئاسمانی ناوچەكەش لە زۆربەی كات وەك ئەمرۆ ھەوری بەرز و ناڕوونی ئەبێت و خێرایی با ئاسای دەبێت بە ئاڕاستەی جیاواز .\nئاشكراشی كرد، كە پلەی گەرما لە ناوچەكانی گەرمیان و خانەقین دەگاتە 35 پلەی سیلیزی و لە زۆربەی ناوچەكان لەنێوان 27 بۆ 30 پلە دەبێت.\nتەرزە و لێزمە باران ناوچەكانی هەرێم دەگرێتەوە\nخەڵك- بەپێی پێشبینییە كەشناسییەكان ئەو نزمە پاڵەپەستۆیەی دەریای ناوەڕاست، كە كاریگەری كردۆتە سەر ناوچەكانی هەرێم تاوەكو رلاِۆژی هەینی بەردەوام…\nخەڵك- بەپێی پێشبینییە كەشناسییەكان، لە سبەینێوە شەپۆلێكی بەهێزی با (ڕەشەبا) ناوچەكانی هەرێمی كوردستان بەتایبەتی ناوچە شاخاوییەكان دەگرێتەوە…\nخەڵك- بەپێ ڕاپۆرتە كەشناسییەكان، شەپۆلێكی گەرما ناوچەكانی عیراق و هەرێم دەگرێتەوە و ڕەشەبای لەگەڵ دەبێت. بەپێی ڕاپۆرتێك، كە دەستەی گشتی كەشناسی…\n30 ئازار 2021 11.00 am


نێردەی ئەمریكا بۆ كاروباری ئێران ڕایگەیاند، ئەگەر ئیسماعیل قائانیش هەمان كارەكانی قاسمی سولەیمانی دووبارە بكاتەوە و هێرش بكاتە سەر بەرژەوەندییەكانی ئەمریكا ئەوا هەمان چارەنوسی قاسمی سولەیمانی دەبێت و دەیكوژن.\nبرایان هۆك، نێردەی ئەمریكا بۆ كاروباری ئێران لە پەیامێکدا بۆ ئیسماعیل قائانی، فەرماندەی نوێی فەیلەقی قودسی تاران ڕایگەیاند:” ئەگەر قائانی جێگرەوەی قاسمی سولەیمانی كارەكانی سولەیمانی دووبارە بكاتەوە و ئەمریكییەكان بكوژێت ئەوا هەمان چارەنوسی قاسمی سولەیمانی دەبێت و ئەویش دەكوژین”.\nلەدرێژەی وتەكانیدا بۆ ڕۆژنامەی شەرق ئەوسەت لەپەراوێزی لوتكەی داڤۆس دا، نێردەی ئەمریكا بۆ كاروباری ئێران ئاماژەی بۆ ئەوەش كردووە، دەمێكە سەرۆكی ئەمریكا بەڵێنی ئەوەیداوە هەر هێرشێك بكرێتە سەر ئەمریكا و بەرژەوەندییەكانی بەتوندی وەڵامدەدرێتەوە.\nلەسەر دۆخی گشتیی ئێرانیش نێردەی ئەمریكا ئاماژەی بەوەکردووە:” وای بۆدەچم ڕژێمی ئێران ئێستا لەوە تێگەیشتووە ناتوانێت هێرش بكاتە سەر ئەمریكا و لەتۆڵەكردنەوەی هەر هێرشێكیشی دەربازی نابێت”.\nوتەكانی هۆك لەكاتێكدایە، ڕۆژێك دوای كوشتنی قاسم سولەیمانی، ئیسماعیل قائانی خرایە شوێنەكەی و بوو بە بەرپرسی فەیلەقی قودسی سەر بە سوپای پاسداران و لەهەڕەشەی تۆڵەكردنەوەی سولەیمانیش دا ووتی: “درێژە بەهەمان ڕێگەی قاسمی سولەیمانی دەدەم و كارەكانی ئەو تەواو دەکەم”.\nشەش توشبووى کۆرۆنا لە هەولێر چاکبوونەوە چوار توشبوو لە سلێمانى و هەڵەبجە تۆمارکران\nپەرلەمانتارێکی عێراق: ئەمریکا هێرش دەکاتە سەر سێ گروپی حەشد هەروەها چەند بەرپرسێکی تری شیعە


په‌نابه‌رێك له یۆنان ده‌ستدرێژی سێكسی ده‌كاته سه‌ر كچێكی هه‌رزه‌كاری یۆنانی | Pishti-News\nپه‌ڕه‌ی سه‌ره‌کی/په‌نابه‌ران/په‌نابه‌رێك له یۆنان ده‌ستدرێژی سێكسی ده‌كاته سه‌ر كچێكی هه‌رزه‌كاری یۆنانی\n1,748 1 خوله‌ک\nكچێكی ته‌مه‌ن 15 ساڵ له دورگه‌ی كۆس، سكاڵای تۆمار كرد له سه‌ر په‌نابه‌رێكی ئێرانی ته‌مه‌ن 28 ساڵ و به پۆلیسی ئه‌و دورگه‌یه‌ی ڕاگه‌یاند كه په‌نابه‌ره ئێرانیه‌كه ماوه‌ی 6 رۆژ ده‌بێت ده‌ست درێژی سێكسی له گه‌ڵ ئه‌نجام داوه.\nكچه ته‌مه‌ن 15 ساڵه‌كه ئه‌وه‌شی ئاشكرا كرد كه له رۆژی پێنچشه‌مه‌ی رابردوو (13/09/18)، بۆ یه‌كه‌م جار په‌نابه‌ره ئێرانیه‌كه‌ی بینی و پاشان ئه‌وی برده ناو دارستانێكی دورگه‌ی كۆس و ده‌ستدرێژی سێكسی له گه‌ڵ ئه‌نجامدا.\nبه پێی میدیاكانی كۆس، ئه‌م ده‌ستدرێژیه، بۆ ماوه‌ی 6 رۆژ به‌رده‌وام بوو و په‌نابه‌ره ئێرانیه‌كه‌یش 5 جار له شوێنی جۆرا و جۆر سێكسی له گه‌ل كچه یۆنانیه ته‌مه‌ن 15 ساڵه‌كه ئه‌نجام داوه.\nكچه یۆنانیه‌كه به پۆلیسی كۆسی ڕاگه‌یاند كه ئه‌و په‌نابه‌ره‌ی له لایه‌ن تۆڕه كۆمه‌ڵایه‌تیه‌كان ناسیبوو و ماوه‌یه‌كیش په‌یوه‌ندی ته‌له‌فۆنیان هه‌بوو. وه‌ك خۆی ده‌ڵێت، به هۆی ترسه‌وه، كچه یۆنانیه‌كه نه‌یده‌توانی سكاڵا تۆمار بكات و به‌و هۆیه‌شه‌وه چه‌ند جارێك ده‌ست درێژی سێكسی په‌نابه‌ره ئێرانیه‌كه به‌رده‌وام بوو.\nپۆلیسی دورگه‌ی كۆس، رایگه‌یاند كه سه‌ره‌تا هاورێیه‌كی كچه ته‌مه‌ن 15 ساڵه‌كه سكاڵایی تۆمار كرد و پاشان خۆی گشت چیرۆه‌كه‌كه‌ی بۆ پۆلیس گێڕایه‌وه.\nهه‌روه‌ها ئه‌وه‌ش ئاشكرا كراوه كه 16 و 17 و 18 مانگی سێپته‌مبه‌ر دا، كچه‌كه و په‌نابه‌ره ئێرانیه‌كه یه‌كیان له ماڵێكی چۆڵدا كه هیچ كه‌سێكی تێدا نه‌ژیاوه یه‌كیان بینیوه و سێكسیان كردووه.\nئێستا په‌نابه‌ره ئێرانیه‌كه ده‌ستگیر كراوه و له زیندانیدایه و پزیشكانیش پشكنینی DNA بۆ كچه ته‌مه‌ن 15 ساڵه‌كه ده‌كه‌ن بۆ ئه‌وه‌ی ده‌ركه‌وێت ئایه ده‌ست درێژی سێكسی بووه یاخوت به ره‌زامه‌ندی كچه‌كه‌ی خۆی سێكسیان ئه‌نجام داوه.\nپۆلیسی دورگه‌ی كۆس گومانی له كچه یۆنانیه‌كه هه‌یه و پێیوایه كه به ره‌زامه‌ندی كچه 15 ساڵه‌كه سێكسیان ئه‌نجام داوه.\nپه‌یامنێری Pishti-News له ئه‌سینا\nكورد له كه‌ركوك هه‌ڕه‌شه له توركمان و عه‌ره‌ب ده‌كات